qundao/data-zh-poetry huggingface dataset:
豫章行
作者：冯裕
朝代：明
体裁：乐府曲辞

豫章出深山，亭亭一何长。深根蟠重渊，修干摩穹苍。匠石持斧斤，致之京洛旁。栋隆岂不美，生以才自伤。何如南山栎，根干常相将。
负暄
作者：冯裕
朝代：明
体裁：五言律诗

炙背茅檐下，无衣卒岁难。应怜赵孟日，暂解范生寒。叹息貂裘敝，瞻依广厦寒。晴晖无可报，只益寸心丹。
过圯上怀张子房
作者：冯裕
朝代：明
体裁：古风

彭城城外佳山水，黄楼楼下日流峙。浊河混混几时清，长桥落落尚名圮。每思汉室张子房，一代风云从此起。秦鹿持角无定踪，楚猴簪冠何足齿。泗上亭长乃真龙，麾下将军尽虎兕。邂逅初从运筹策，道义肯负全终始。壮士金锤博浪沙，亚夫玉斗鸿门垒。谈兵早师黄石公，辟谷晚学赤松子。明哲保身信有之，萧相韩侯徒尔尔。
迎春花
作者：冯裕
朝代：明
体裁：五言律诗

春意朝来动，园亭看早芳。浓香分北海，巧笑迓东皇。馀润留残雪，先资借太阳。还输梅一著，至日倚冰霜。
送陈东渚北上
作者：冯裕
朝代：明
体裁：古风

皎皎东渚翁，立朝三十载。蓼莪起秋风，归来栖北海。一从援琴后，野叟日相待。遨游淄渑滨，白蘋共采采。珠林结诗社，云烟惭对垒。女萝附苍松，南山何磊磊。春花与秋月，对酒殊乐恺。虞廷咨夔龙，徵书貤光彩。四牡发齐郊，我心惄如馁。别筵倒清樽，芹羹间鱼醢。邮亭薰风长，葵花正蓓蕾。愿言倾此心，皓首以不改。
送黄海亭适江右
作者：冯裕
朝代：明
体裁：古风

东方有高士，结亭在海野。优游二十年，所志惟大雅。翻然谒帝庭，上策拟董贾。宦迹遍四方，琴书随匹马。忽赋归去来，洋溪结诗社。风月共讴吟，时时飞玉斝。谢安栖东山，清朝谁肯舍。西江紫薇堂，好雨当春洒。我赠海亭行，衷素应倾写。沧海足大观，还当归善下。
重七夕行
作者：冯裕
朝代：明
体裁：古风

前月七夕月皎皎，人家女郎都乞巧。今月七夕更持针，仙裙玉佩何袅袅。借问女郎欲何为，前夕乞巧巧还少。往岁织女会牵牛，乌鹊填河一度游。今年何幸得重会，新桥突兀风悠悠。安得年年闰七月，束薪载咏多绸缪。海滨老翁当此夕，忧喜纷纷忽交积。所忧世上巧者多，所喜女牛聊委曲。忧喜叠来无了时，烂醉庭前卧松石。
重七夕行
作者：冯裕
朝代：明
体裁：古风

秋空无云月正明，银河不动波无声。牵牛织女两相望，乌鹊仙桥一道横。相逢共记争相识，天上双双罢耕织。自怜欢会能几时，且喜今年遇重夕。西风桂渚生夜凉，仙裙玉佩含秋香。只恐晓漏惊残梦，莫遣金鸡催断肠。柔肠欲绾同心结，乐极翻成怨离别。怨离别，一何苦。不见姮娥栖广寒，年年空学霓裳舞。
门有车马客行
作者：冯裕
朝代：明
体裁：乐府曲辞

客从金陵来，倒履走相迎。把袂上高堂，共坐话平生。访旧半凋谢，一语心一惊。忆在少年日，良会罗群英。看花长干去，载酒秦淮行。别年仅十载，落落如晨星。惆怅将如何，千里江云横。
雨中对菊
作者：冯裕
朝代：明
体裁：七言律诗

节过重阳三四日，东篱更对黄金花。满天风雨久萧索，一茎霜雾时欹斜。寒操顿移心独苦，白衣不至酒须赊。醉来百事都忘却，好是柴桑处士家。
雨后试牛耕
作者：冯裕
朝代：明
体裁：七言律诗

雨晴原隰正匀匀，农事今年又一新。闻鸟每惊林外曙，试牛先破陇头春。青郊润色还通海，洋水田间却似豳。良耜好音应有续，欲将椽笔倩诗人。
鞠歌行
作者：冯裕
朝代：明
体裁：乐府曲辞

荆山产良璞，中有宝玉英。卞氏偶得之，两献楚王庭。前后蔽谗言，哀哉怀与平。祗闻铄黄金，不知毁连城。怀璧固其罪，献玉仍被刑。抱璞空山下，呜呜日悲鸣。涕尽继以血，寸心始得明。足断难再续，封侯亦虚名。寄语后世人，衒玉难为情。
飞龙篇
作者：冯裕
朝代：明
体裁：乐府曲辞

仙人驾飞龙，飘飘游太空。俯视世间人，醯鸡喧瓮中。一览遍八荒，税驾在崆峒。云巘何巍巍，涧水何淙淙。玄鹤冲天飞，仙桃蒸霞红。我欲访大道，趋风托仙童。仙童感我诚，引我瑶华宫。拱立日巳斜，仙人开双瞳。授我一束书，期我扶桑东。稽首拜受之，渐觉心神融。孜孜三十年，大道隔鸿濛。愿谢人间事，再访青牛翁。
马远孤舟秋泛图
作者：冯裕
朝代：明
体裁：古风

渑谷堂中开玉壶，高悬马远秋风图。孤舟才放枫叶落，鱼龙寂寞苍峰孤。随风放入五湖里，天水茫茫两相似。举杯痛饮向青天，今日才知范蠡是。
马远枯木寒鸦图
作者：冯裕
朝代：明
体裁：古风

南宋画师数马远，閒作枯木寒鸦图。老干槎牙仍上竦，归羽翩翩时相呼。朔风飘摇栖未定，寒烟倒挂半有无。老怀对此亦冷落，南邻好酒方待沽。醉来拂拭方束素，更写凤凰鸣碧梧。
鹊湖
作者：冯裕
朝代：明
体裁：五言律诗

昔年秋兴逸，每泛鹊山湖。亭下采新藕，船边回野凫。沧浪歌正激，白露酒频沽。何日重游此，清风月满芦。
黄金台
作者：冯裕
朝代：明
体裁：古风

燕山高嵯峨，燕士多悲歌。昭王黄金台，矫矫青云阿。屈身思致士，礼意为网罗。乐毅与剧辛，千里皆相过。意气成风云，谈笑开山河。一朝失英主，勋业如流波。黄金不改色，众口一何多。二城乃反覆，一篑竟蹉跎。悠悠国士心，遗恨当如何。
黄鹂
作者：冯裕
朝代：明
体裁：五言律诗

四月转清和，流莺百啭歌。啼残垂柳暗，飞蹴落花多。寂寞怀人处，间关奈尔何。双柑携斗酒，且得慰蹉跎。
过段平章墓
作者：冯诚
朝代：明

田横五百剑孤身，转眼关山半委尘。白阙玉楼招客记，南滇彩璧说诗人。苍山夜黑云遮月，金马天寒鸟怨春。共说平章迷绣幕，至今应乐水声频。
与俞仲蔚
作者：冯迁
朝代：明
体裁：古风

仲蔚青云姿，偃蹇山泽间。遗弃当世事，赋诗独精专。大雅既寂寞，下接苏李肩。晨昏弄笔札，几席生云烟。流传翰墨林，字字堪磨镌。相过遇佳夕，春风盎和颜。燃灯设清醴，微奥相与宣。高怀旷千载，郁郁忘冥筌。所嗟岁云暮，何以奉周旋。
复钱顾内翰于南浦因经曹公战垒
作者：冯迁
朝代：明
体裁：七言律诗

映竹船窗水气凉，渚风微泛白蘋香。今朝相送即相别，明日故人非故乡。蔓草女墙横断霭，荻花军垒护斜阳。银河旧与沧波接，一望灵源万里长。
潘伯明邀饮朝天宫
作者：冯迁
朝代：明
体裁：五言律诗

邀我来仙界，林深引玉笙。坐来黄鹤舞，醉倚白云生。江作千年堑，山围六代城。兴亡易悲感，何地访初成。
荆溪夜泊
作者：冯迁
朝代：明
体裁：五言律诗

细雨延春酌，寒云湿暮钟。客舟依树小，野火隔溪重。风水期无定，登临兴转浓。明朝买双屐，共尔蹑群峰。
送唐世其北上
作者：冯迁
朝代：明
体裁：五言律诗

君去青山外，予吟绿水边。忘机鸥性狎，快意马蹄穿。魏阙通霄汉，吴台思管弦。遥知听雨夜，定忆小楼眠。
示郑真
作者：冯道常
朝代：明

临淮谁坐广文毡，乃是吾乡老郑虔。桂籍题名知第一，棘闱分手记多年。文夸班马中都盛，诗儗阴何四海传。醉后更能敦宿好，镜铭落纸扫云烟。
咏蝉
作者：冯银
朝代：明

身高吸霄瀣，羽薄趁仙风。自奏清商曲，泠泠山水中。
夏日
作者：冯银
朝代：明

坐对北窗凉，晴空日正长。柳深莺语滑，花落燕坭香。
暮春
作者：冯银
朝代：明

绿暗红稀春已深，东风吹度小墙阴。凋荣何恨人间事，独倚幽窗数过禽。
暮春
作者：冯银
朝代：明
体裁：七言绝句

绿暗红稀春已深，懒听杜宇唤归音。凋荣何限人间事，独倚篷窗数过禽。
端阳竞渡
作者：冯银
朝代：明

端阳竞渡楚风存，疾较飞凫夐出群。棹起浪花飞作雪，竿飏旗彩集如云。一时豪杰追卢肇，千载忠魂吊屈君。两岸红裙笑俚妇，那知斗草独笼芸。
题画
作者：冯银
朝代：明

青云乔木古，翠竹远山青。昨夜东风暖，池塘草未生。
虹月舟为张廷翰赋
作者：冯骝
朝代：明
体裁：七言绝句

牙签玉轴载书床，短棹夷犹一水长。尽说江湖多乐事，风流不独米元章。
一萼红
作者：冯鼎位
朝代：明
体裁：词

过西村。指青青杨柳，又是一年春。闻说桥头，回澜涨绿，依旧还绕朱门。重来问、丽人何处，但满院、苔影锁黄昏。回首东风，半钩新月，数点微云。却见新来燕子，道今朝海上，争认罗裙。此去经年，飘零踪迹，知他宋玉谁邻。最可怜、楼台日暮，应几番、叫断杜鹃魂。空使萋萋芳草，为忆王孙。
三台令
作者：冯鼎位
朝代：明
体裁：词

山北山南多雨，窗前窗后微寒。莺嫩新来唤柳，错将好梦衔残。
久雨
作者：冯鼎位
朝代：明
体裁：五言律诗

滴沥闻阶砌，湿云拥不流。苍茫浑似晚，惨澹欲疑秋。浥案香煤润，侵帘碧藓稠。旷怀何以遣，移榻上南楼。
减字木兰花
作者：冯鼎位
朝代：明

长亭凄绝，去岁伤秋曾送别。杨柳湾头，一曲烟波一曲愁。高城何许，正在归鸿欲没处。满袖西风，人倚朱阑第几重。
升天行·其一
作者：冯鼎位
朝代：明
体裁：乐府曲辞

鍊气服神丹，肌骨俱变更。竦身上虚空，万里恣游行。天门九重开，群仙起相迎。上帝召置酒，位我以列卿。
升天行·其二
作者：冯鼎位
朝代：明
体裁：乐府曲辞

羲和持长鞭，六龙不暂停。昆崙东南路，日驭所必经。我种白玉禾，珠穗黄金茎。乌飞啄其粒，赤轮驻不行。
南乡子
作者：冯鼎位
朝代：明
体裁：词

银蒜押轻帘。满眼寒光耀玉蟾。偏是垂杨摇曳处，纤纤。眉黛春深冻不拈。飞絮满雕檐。半入江潮锦浪添。携伴倦帘新酿好，厌厌。莫管东风分外尖。
南乡子·花朝
作者：冯鼎位
朝代：明
体裁：词

晓雾如烟。轻寒细雨嫩晴天。红杏枝头莺对语。飞去。昨夜玉人春梦处。
南乡子·花朝
作者：冯鼎位
朝代：明

晓雾如烟，轻寒细雨嫩晴天。红杏枝头莺对语，飞去，昨夜玉人春梦处。
咏史诗
作者：冯鼎位
朝代：明
体裁：古风

骅骝驰康庄，燕雀守一枝。大小固有分，丈夫安所期。烈烈班定远，投笔谢故知。鹰扬万里外，封侯名四垂。生入玉门关，故人犹下帷。树勋在少壮，白首徒自悲。
园居述怀
作者：冯鼎位
朝代：明
体裁：古风

夙昔抱奇尚，雅志托园林。爱此清旷地，而无俗尘侵。林间多繁花，枝头有鸣禽。夜月登南楼，朝爽眺西岑。三复归来辞，斯人惬我心。谁云今古异，千载同高襟。
夜泊宝应
作者：冯鼎位
朝代：明
体裁：五言律诗

薄暮维舟处，荒城戍垒边。晴沙浮夕照，远水羃寒烟。鸟雀投林乱，鱼虾出网鲜。夜阑还秉烛，渔笛起前川。
子夜四时歌
作者：冯鼎位
朝代：明
体裁：乐府曲辞

红闺沃冶颜，与春相骀荡。山林多奇采，明朝船好放。三伏无盛妆，香巾拭玉面。乘凉见明月，似郎合欢扇。清露凝如玉，明月皎如烛。何处来妙香，吴姬解袿襡。暖屋红地垆，四角辟邪香。纤手不知冷，剪綵斗新妆。
子夜歌
作者：冯鼎位
朝代：明

上西楼、曲屏暮霭，记得烛花红处。自心字香消、彩云飞散，苹踪难聚。春水画桥，烟溪芳草，夜夜相思路。怅重来、情事依然，惟有半帘淡月，照人离绪。酒阑后、无聊短梦，尚逐紫箫声去。杨柳梢头，寒梅影里，曾看弓弯舞。想章台信杳，凄凉京兆眉妩。啼帕遗红，唾裙留碧、憔悴莺花主。倩谁传、桃叶桃根，断肠新句。
怀社中诸子
作者：冯鼎位
朝代：明
体裁：七言律诗

风尘世路悲青眼，长啸悠然有所思。故国云山劳梦想，天涯兄弟忆参差。春风几度平原酒，白雪诸君梁苑词。摇落故人羁旅客，南来双鲤信偏迟。
摊破浣溪沙·郊行
作者：冯鼎位
朝代：明

迟日青骢缓辔行，轻寒轻暖弄春晴。细草平沙花夹道，有啼莺。嫩绿翻风烟样软，小溪过雨镜般明。归近黄昏新月起，晚霞生。
月下闻笛
作者：冯鼎位
朝代：明
体裁：七言律诗

露下芙蓉夜气清，愁闻短笛弄新声。谁传千载柯亭管，调出三秋故国情。风外馀音还断续，曲中离绪转分明。来时折柳曾相赠，吹得今宵梦又生。
梅花落
作者：冯鼎位
朝代：明
体裁：乐府曲辞

落梅处处落，寒闺独自惊。东风传妾恨，吹得到边城。飞争霜彩明，落共冰澌下。留得星星枝，映郎五花马。梦郎驾玉麟，飞上蕊珠宫。恨杀梨花雨，漠漠路难通。飞花似飞雪，流光如流水。梦中香泪挥，点点窗前蕊。
浣溪沙
作者：冯鼎位
朝代：明
体裁：词

绿满池塘春渐轻。恼人天气过清明。腰肢瘦损转娉婷。唤雨唤晴鸩不歇，无拘无束梦难凭。閒愁毕竟几时停。
浣溪沙
作者：冯鼎位
朝代：明
体裁：词

轻暖轻寒日易斜。半山半水路方赊。春深无影倩谁遮。客路萧萧无好梦，故园日日想开花。去年双燕已还家。
浣溪沙·寒归见柳花作
作者：冯鼎位
朝代：明
体裁：词

渺渺烟云古道斜。长亭遥望短亭赊。东风何事苦相遮。记得江梅才入梦，却看杨柳近飞花。不知春色在谁家。
玉蝴蝶
作者：冯鼎位
朝代：明
体裁：词

扁鹊不传消息，三更时节，因甚南飞。试上高台，一望风景凄其。响疏砧、渐翻河鼓，浮玉镜、斜转参旗。画楼西。雕阑碧瓦，无限清辉。差池。年华荏苒，难成彩梦，聊说灵犀。冷冷清霜，等閒沾头谢郎衣。绿杨枝、曾来系马，红杜叶、漫共留题。且相携。翠罗深处，重到金卮。
登吹台
作者：冯鼎位
朝代：明
体裁：五言绝句

树杪凉飔起，被襟独倚楼。落霞飞片片，犹带旧时秋。
盐角儿·春半
作者：冯鼎位
朝代：明

春分过也，小楼昨夜，棠梨花谢。章台折柳，西园拾翠，暗香随马。午风轻，莺声乍，盈盈侣秋千初罢。再相约、黄昏踏月，窗下绿蛾重画。
舟中和陈卧子作
作者：冯鼎位
朝代：明
体裁：七言律诗

波摇落日众山青，载酒谈奇是旧盟。芦荻洲边迷野色，芙蓉江上淡秋情。舟疑有道同元礼，诗愧中郎和少卿。试向天中呼月出，骊龙沧海戏珠明。
舟中喜晴
作者：冯鼎位
朝代：明
体裁：五言律诗

霜天开曙色，初日弄新晴。远宇云全碧，疏林叶半赪。浴鸥閒晒翅，旅雁肃长征。更喜乘流便，孤舟一棹轻。
赠豁堂和尚
作者：冯鼎位
朝代：明
体裁：五言律诗

息心超欲圃，弹指古稀年。妙悟真如理，端称忍辱仙。清斋莲漏永，法偈髻珠圆。忝结宗雷契，来参柏子禅。
邯郸才人嫁为厮养卒妇
作者：冯鼎位
朝代：明
体裁：乐府曲辞

妾貌尚堪怜，何事辞瑶殿。四时有消盈，荣华宁久擅。新人凭绣茵，旧人倚蒲荐。人生愿安乐，何心计贵贱。茅茨无惊波，田原况葱茜。雌雄幸共栖，煖热自相眷。淅淅西北风，吹花落芳甸。但梦驾鹿车，不梦依龙辇。
采桑子
作者：冯鼎位
朝代：明
体裁：词

秋风欲染棠梨叶，碧水准池。玉笛轻吹。落遍中庭桂树枝。珠帘不卷玲珑月，凉透罗衣。天远星稀。无奈高楼一雁飞。
采桑子·中秋夜
作者：冯鼎位
朝代：明
体裁：词

银河淡滟秋如水，人是今年。月似前年。重上南楼思悄然。繁弦急管催清漏，昨夜难圆。明夜难圆。满泛金尊醉绮筵。
陇头水歌四叠
作者：冯鼎位
朝代：明
体裁：乐府曲辞

陇水流何驶，征人去何长。不念金闺月，冷似铁衣霜。行人在何处，闻在陇西县。陇坂高蔽天，长安人不见。悲风似陇树，滴泪如陇水。妾念千丝多，郎情但一纸。郎未到陇山，恨坂不造天。郎已渡陇水，恨坂不委地。
题画二首·其一
作者：冯鼎位
朝代：明
体裁：五言绝句

远水波澹澹，平林烟漠漠。高阁置悬崖，坐听泉声落。
题画二首·其二
作者：冯鼎位
朝代：明
体裁：五言绝句

芳斋荫堤柳，古寺隔江村。日坐浑无事，青山恰对门。
题画兰
作者：冯鼎位
朝代：明
体裁：五言绝句

芳兰在幽谷，宛宛风前姿。何处思公子，湘江日暮时。
春半即事·其一
作者：冯鼎爵
朝代：明
体裁：五言律诗

小径虽荒落，一枝亦是春。如何不饮酒，负此百花晨。石迸笋当户，巢低鸟近人。禅玄两无据，抚已问前因。
春半即事·其二
作者：冯鼎爵
朝代：明
体裁：五言律诗

突兀古城边，溪回草阁偏。绯桃贪醉雨，碧树迥粘天。剩有江湖思，曾无车马缘。莫言投笔事，不是请缨年。
春游和单狷庵韵·其一
作者：冯鼎爵
朝代：明
体裁：七言绝句

红板桥头黄土墙，紫藤千缕寄垂杨。个中不是凡人境，行到前溪有异香。
春游和单狷庵韵·其三
作者：冯鼎爵
朝代：明
体裁：七言绝句

休唱前人懊恼歌，欢时较少恨时多。芳菲满目犹如此，开到荼蘼更若何。
春游和单狷庵韵·其二
作者：冯鼎爵
朝代：明
体裁：七言绝句

朝雉惊人掠岸飞，樱桃初实杏梅肥。落花莫谓无情物，不傍游丝傍钓矶。
春游和单狷庵韵·其四
作者：冯鼎爵
朝代：明
体裁：七言绝句

欲雨偏晴赖好风，又看水脚趁霞红。游人尽逐繁华去，我自鸣桡鸥鹭中。
泖居自题
作者：冯鼎爵
朝代：明
体裁：七言律诗

半生已过更谋居，水北山南漫结庐。一派浓阴迎杖履，数弯湿碧饱瓜蔬。避人不复新求友，无事重翻旧注书。并撤东篱招爽气，飘零素业本空虚。
知非
作者：冯鼎爵
朝代：明
体裁：七言律诗

端居曾不羡遭逢，五十年来事事蒙。半偈常持朝与暮，一尊不虑雨兼风。尚偕妻子蜗粘壁，每赴山林鸟脱笼。莫斗儿童花草队，须眉白早误称翁。
题菊
作者：冯鼎爵
朝代：明
体裁：四言诗

凡草则靡，凡香则佞。独禀金精，坤黄居正。肃然其枝，挺然其性。长松子男，酣枫婢媵。叶缜以清，跗贞而静。殿彼群芳，陶我晚兴。
首春纪怀·其一
作者：冯鼎爵
朝代：明
体裁：五言律诗

春雪不到地，巡檐杂雨声。出幽看鸟性，善瘦见梅情。老矣成无相，优哉岂爱名。寒威虽未解，砌草怒含英。
首春纪怀·其二
作者：冯鼎爵
朝代：明
体裁：五言律诗

家在鸣珂里，閒人只是閒。破书聊用补，雄剑任成斑。却病频收药，无资可买山。直教明月至，一为启松关。
八声诗和夏彝仲韵 其一 砧声
作者：冯鼎立
朝代：明
体裁：七言绝句

碧鸳瓦上乍凝霜，风送疏砧和漏长。岁岁空教心力尽，此声传不到渔阳。
八声诗和夏彝仲韵 其三 蛩声
作者：冯鼎立
朝代：明
体裁：七言绝句

泣露寒蛩感客心，劝君莫作苦悲吟。儿童仔细寻声觅，一入金笼锁闭深。
八声诗和夏彝仲韵 其二 橹声
作者：冯鼎立
朝代：明
体裁：七言绝句

松湾一道水流斜，小艇凌波蹴浪花。欸乃数声柔橹过，轻鸥点点起晴沙。
八声诗和夏彝仲韵 其四 雪声
作者：冯鼎立
朝代：明
体裁：七言绝句

玉尘冉冉洒空庭，松竹传声静夜听。洛下高人坚卧稳，任教落索打窗棂。
金陵秋夜有感
作者：冯鼎立
朝代：明
体裁：七言绝句

露凉莼股耐调羹，不向江东号步兵。纵是山灵文未勒，白鸥应怨负初盟。
闺怨·其一
作者：冯鼎立
朝代：明
体裁：七言绝句

合欢无伴冷衾裯，池水沄沄易得秋。一样楼台花㡳月，流黄何事独关愁。
闺怨·其二
作者：冯鼎立
朝代：明
体裁：七言绝句

沈水初烧未减香，秋风如水透罗裳。低头自刺鸳鸯绣，不道湘帘已上霜。
题画·其一
作者：冯鼎立
朝代：明
体裁：七言绝句

万丈琼崖蹴碧湖，瑶林寂寂似清都。何人策蹇冲寒到，试向他村觅酒沽。
题画·其三
作者：冯鼎立
朝代：明
体裁：七言绝句

岩嶂重重溪涧萦，绿崖碧树奏春声。相携策杖红尘外，为访高流结隐盟。
题画·其二
作者：冯鼎立
朝代：明
体裁：七言绝句

万峰回合抱幽居，奇峭争输映碧虚。一点红尘飞不到，开窗时阅化人书。
题画·其四
作者：冯鼎立
朝代：明
体裁：七言绝句

危峰斜倚碧溪边，春树阴阴宿翠烟。一道飞泉云外落，还和爽籁韵朱弦。
寒梅
作者：冼光
朝代：明

满林风雪愈精神，独抱冰资占早春。忆得罗浮香梦冷，夜来谁念苦吟身。
春泉
作者：冼光
朝代：明

出汲人看紫陌长，环堤新涨是仙乡。雪消山馆千家润，花落溪桥万井香。清冷为肌怜皓洁，萦纡如性欲汪洋。扁舟不用桃源去，细雨江声到草堂。
秋夜闻砧
作者：冼光
朝代：明

谁家夫婿安边戍，夜捣寒砧动客居。秋老不随黄叶尽，月明犹绕碧窗虚。心悬塞外三更梦，恨绝天涯一纸书。我亦久怀芳径好，征鞍何日赋归欤。
酒家
作者：冼光
朝代：明

春风谁为爱吾庐，停尽长安驷马车。院里桃花侵客座，门前竹叶荫邻居。淮阴侠气曾留剑，学士恩波好上书。自笑生涯难独醒，十年幽梦在华胥。
厓山吊古
作者：冼尧相
朝代：明

江南无地著征轮，痛哭秦庭合怆神。一水沧茫沈宋玺，千秋戎马暗元尘。灵风尚涌厓门浪，战血犹污岛树春。百折愁肠伤往事，精忠千古自明禋。
浮邱社集
作者：冼尧相
朝代：明

勾漏移家憩此山，丹砂曾炼驻仙颜。听笙却忆千年幻，负局应怜一日閒。紫气遥蒸龙独远，白云长护鹤初还。投簪总为林泉癖，搦管犹惭见豹斑。
初侍讲于青霞洞
作者：冼桂奇
朝代：明

野洞初开胜，风烟称一家。人争言白鹿，我道是青霞。怪石千重险，飞泉百道斜。千秋传盛事，分讲到天华。杳杳青霞洞，山门石自成。林深多野鹿，地僻断秋蝇。竹里闻樵唱，松根看道经。山人惯来往，险绝不须矜。
初侍讲于青霞洞·其一
作者：冼桂奇
朝代：明

野洞初开胜，风烟称一家。人争言白鹿，我道是青霞。怪石千重险，飞泉百道斜。千秋传盛事，分讲到天华。
初侍讲于青霞洞·其二
作者：冼桂奇
朝代：明

杳杳青霞洞，山门石自成。林深多野鹿，地僻断秋蝇。竹里闻樵唱，松根看道经。山人惯来往，险绝不须矜。
初入朱明洞东方子王子
作者：冼桂奇
朝代：明

野木千章合，朱明一洞深。廿年空梦寐，此日正登临。流水窗前绕，青山户外阴。兴来同二子，长啸入云岑。
初谒四贤祠
作者：冼桂奇
朝代：明

白日悬孤庙，青山俨四贤。香蘋初采涧，异世本同天。神爽窗前月，风流洞口烟。山源久湮没，重此浥渊泉。
古洛钓台
作者：冼桂奇
朝代：明

古洛新成一钓台，石桥流水几人来。相逢莫问行藏事，且看沙鸥日往回。
朱明洞和韵
作者：冼桂奇
朝代：明

飞云缥缈路如线，此日登临忆四贤。喜向青霞开后洞，谩从丹灶觅先天。即看石壁新题刻，还上江门旧钓船。同是罗浮寻胜客，独誇骢马最先鞭。
汾溪
作者：冼桂奇
朝代：明

清溪万里接河汾，洙泗源流一脉分。风罢舞雩归去晚，直从濂洛起斯文。
访石泉虚馆有感
作者：冼桂奇
朝代：明

草阁风烟旧，重游感慨深。石泉何寂寞，松竹自萧森。春入蟠龙老，门悬瀑布阴。隔林啼鸟乱，如喜故人临。
飞云峰
作者：冼桂奇
朝代：明

三春梦入铁桥西，缥缈飞云树欲齐。几处断碑苔藓合，半空残塔紫烟迷。丹崖碧涧宜真隐，玉树琼芝足品题。我欲凌虚游八极，月明山馆忽闻鸡。
飞云顶
作者：冼桂奇
朝代：明

振衣千仞上，渺渺御天风。道遇餐霞子，山回采药翁。石楼晴复雨，野径断还通。榻古荒苔没，庵残乱草封。秋云半岭白，海日五更红。恍惚闻仙乐，依稀驾彩虹。麻姑分竹叶，玉女献芙蓉。从此忘归路，优游四百峰。
鹤园
作者：冼桂奇
朝代：明

老鹤将雏起万松，碧桃初熟荔枝红。芳园景色流风远，独念当年友鹤翁。
古佛岩
作者：净伦
朝代：明
体裁：五言绝句

苍松蟠古岩，洞门锁幽谷。但逢扫叶僧，不见衔花鹿。
松阴小憩
作者：净伦
朝代：明

风来石上松，僧坐松下石。洗钵将煮茶，溪流漾晴碧。
次乔武库缙金山胜览韵
作者：净伦
朝代：明
体裁：七言律诗

妙高台上昔年游，想遍山中景物幽。出洞白云含海曙，映窗晴雪湛江流。好音常听树头鸟，相对不飞沙际鸥。西望金陵千古意，葱葱佳气帝王州。
金刚窟
作者：净伦
朝代：明
体裁：七言绝句

杖藜特叩金刚窟，回首云生白水池。欲问三三前后事，一声幽鸟夕阳西。
寄梅雪朱隐居
作者：净慧
朝代：明
体裁：五言律诗

何处风篁好，渔庄路匪遥。水光清暑簟，花影赤阑桥。座客分诗卷，邻姬浣酒瓢。离怀无可赠，清梦过兰苕。
题天马图
作者：净慧
朝代：明
体裁：七言律诗

八尺飞龙十二闲，飘飘来自岢岚山。曾陪八骏昆仑顶，肯逐群雄草莽间。落日倒行悲峻阪，西风苦战忆重关。拂郎可是无新贡，天步于今政险艰。
向识定水宗师于吴会双峨奉别已十八年矣因成一律
作者：净明
朝代：明
体裁：七言律诗

卓锡甬东山水窟，白云长与德为邻。鹤鸣峰顶不惊定，龙拜室中能化人。海气昼寒涛卷雪，天香秋净月垂银。双峨尚忆相逢处，诗写珠玑照眼新。
惠州西湖
作者：凌世韶
朝代：明
体裁：七言绝句

湖面寒光一镜平，露荷烟草入秋清。白鸥浴罢各飞去，遥见潮痕郭外生。
赠元健似
作者：凌世韶
朝代：明
体裁：古风

飞鸟弄江色，飘飖孤云心。点染乘空烟，一艇烟光深。群鱼各起跃，日昃光浮沉。晴渊动蛟龙，吞吐千里阴。雨香到几席，摇笔焦山岑。文章尺幅耳，于中蕴甘霖。高华振廊庙，味结山与林。世事多病苦，持此为苓蔘。
㳟遇圣寿雪中朝贺
作者：凌义渠
朝代：明

禁钥沉沉听未终，惊翻初日夜光融。输成玉粒三千斛，制出琼绡十二宫。十月轻寒早赐貂，同云覆遍喜先饶。几回飞舞迎仙仗，渐近阶墀一半消。凭将光相问瞿昙，缕缕添长日近南。解道六花能比寿，峨眉深处万年龛。伫看朝晛即曈昽，万国传觞此日同。寸草春晖无限意，圣心偏在冱阴中。
七夕闺意
作者：凌义渠
朝代：明

纤指亲能授，微诚得暂通。小窗勤夜祀，盆水靧馀红。径静人稀后，非花非雾中。偶然成映带，儿意逆相同。
三月一日乘雨入天竺
作者：凌义渠
朝代：明

更无馀物佐檀施，真素为心喜独持。舆路从他催雨急，鼻香细细到松枝。泥涂匍匐可愁难，祗取劳躯向此安。慧照愚诚各蠢蠢，慈悲不作两般看。随缘稽首复何求，默共山情指点幽。绕耳号呼忽涕泪，荣期三乐我能酬。
三月一日乘雨入天竺·其一
作者：凌义渠
朝代：明

更无馀物佐檀施，真素为心喜独持。舆路从他催雨急，鼻香细细到松枝。
三月一日乘雨入天竺·其三
作者：凌义渠
朝代：明

随缘稽首复何求，默共山情指点幽。绕耳号呼忽涕泪，荣期三乐我能酬。
三月一日乘雨入天竺·其二
作者：凌义渠
朝代：明

泥涂匍匐可愁难，祗取劳躯向此安。慧照愚诚各蠢蠢，慈悲不作两般看。
三月三日陵阳雨行
作者：凌义渠
朝代：明

最怜春易暮，宿雨可能收。装薄寒犹在，烟轻绿遍浮。仆夫敢告倦，孤意自难留。望望乡关近，翻成历乱愁。
三月晦日赣榆道中作
作者：凌义渠
朝代：明

路岐南北几追攀，听报前旌始度关。渐稳客心知梦坦，暂离官样得身閒。乡思早挂天边树，望眼先迎淮上山。带有馀寒寒倍剧，莺花未拟放春还。情牵物役祗匆匆，略识春光春又终。官路有程难并日，荒原无昼不嘶风。成丛荠麦疏兼密，夹植桃梨白映红。曾记昨年来此际，赤氛千里正途穷。
三月晦日赣榆道中作·其一
作者：凌义渠
朝代：明

路岐南北几追攀，听报前旌始度关。渐稳客心知梦坦，暂离官样得身閒。乡思早挂天边树，望眼先迎淮上山。带有馀寒寒倍剧，莺花未拟放春还。
三月晦日赣榆道中作·其二
作者：凌义渠
朝代：明

情牵物役祗匆匆，略识春光春又终。官路有程难并日，荒原无昼不嘶风。成丛荠麦疏兼密，夹植桃梨白映红。曾记昨年来此际，赤氛千里正途穷。
三至湖上
作者：凌义渠
朝代：明

又依湖柳听绵蛮，略数浮踪三往还。寂寞终难辞世役，驱驰岂敢避时艰。勉留笔楮惭私负，误隔烟云面久顽。随众招摇同一到，有何幽绪与相关。
三过黄州而不游赤壁补一绝句
作者：凌义渠
朝代：明

岂必江山尊两赋，苏公乘兴偶留思。我今曰抱黄州想，既到何如未到时。
下麓过江突来风雨
作者：凌义渠
朝代：明

拽篷蔽身亦草草，两岸葭芦互倾倒。尽收山水入云囊，积翠浮蓝浑若扫。随风欹侧一篙还，石尤无情如见恼。自是夙昔爱潇湘，危堕烟边尚觉好。
不入西湖者几年矣偶以事至信宿即返留句自嘲
作者：凌义渠
朝代：明

欲趁良时安可希，年年川陆迭相依。瞥来秋燕终如客，一往奔蹄独畏鞿。久失湖情能渐熟，满担行色又催归。樨香露湿凉浮早，怪我无端与愿违。
两同年拉步禹陵因过南镇
作者：凌义渠
朝代：明

藉草穿莎总不妨，同人牵涉上层冈。千年肸蚃如常在，一度花春几日忙。竦听孤泉何剡剡，平窥落照已荒荒。未须测注幽明理，酒旆高悬指墓傍。
两头纤纤
作者：凌义渠
朝代：明

两头纤纤眉尾拖，半黑半白影摩挲。腷腷膊膊缀寒窠，磊磊落落看谁过。两头纤纤姬姓分，半黑半白秦皇嗔。腷腷膊膊项羽陈，磊磊落落沛亭人。两头纤纤笔墨匀，半黑半白闱中人。腷腷膊膊六街尘，磊磊落落悬泪新。
两头纤纤·其一
作者：凌义渠
朝代：明

两头纤纤眉尾拖，半黑半白影摩挲。腷腷膊膊缀寒窠，磊磊落落看谁过。
两头纤纤·其三
作者：凌义渠
朝代：明

两头纤纤笔墨匀，半黑半白闱中人。腷腷膊膊六街尘，磊磊落落悬泪新。
两头纤纤·其二
作者：凌义渠
朝代：明

两头纤纤姬姓分，半黑半白秦皇嗔。腷腷膊膊项羽陈，磊磊落落沛亭人。
中秋广济公署同文胎仙夜话
作者：凌义渠
朝代：明

劳劳于役各相牵，望月停车适后先。客里兼程无好节，夜深秉烛亦良缘。愁君河路曾同涉，指我衡峰蚤欲前。无数清光瞥眼过，一庭倘许到流连。
中秋月食时舟泊济上
作者：凌义渠
朝代：明

敲铜救月迥含愁，舫泊依然古渡头。人意惜惜灯黯黯，可知今日是中秋。
乙亥春日
作者：凌义渠
朝代：明

黯黯城隅结午阴，风花过眼弗堪寻。依方觅睡犹嫌浅，挈伴寻山未觉深。不少讹言姑妄听，且随浩劫学安心。诗人握粟诚何意，出处无凭匪自今。也知理乱数难争，人事乖违私未平。何地从容承日影，普天毕剥战秋声。魂依蒲稗沟边骨，泪湿胭脂马上情。直逼寝园堪恸哭，兵戈无乃太纵横。垂戒由来叹积薪，徐思致变岂无因。官须刻急方称健，人到流亡始疾贫。白屋按戈嗔作语，圜扉入夜冷飞燐。缓刑薄税寻常药，聚口攒眉容易陈。迟日端居亦鲜欢，人情蹙蹙太无端。农乎失业争投耒，士也忧时愿解冠。见说趋朝诚孔亟，忍云藏野已粗安。天心伫望时来复，气绕中都龙正蟠。
乙亥春日·其一
作者：凌义渠
朝代：明

黯黯城隅结午阴，风花过眼弗堪寻。依方觅睡犹嫌浅，挈伴寻山未觉深。不少讹言姑妄听，且随浩劫学安心。诗人握粟诚何意，出处无凭匪自今。
乙亥春日·其三
作者：凌义渠
朝代：明

垂戒由来叹积薪，徐思致变岂无因。官须刻急方称健，人到流亡始疾贫。白屋按戈嗔作语，圜扉入夜冷飞燐。缓刑薄税寻常药，聚口攒眉容易陈。
乙亥春日·其二
作者：凌义渠
朝代：明

也知理乱数难争，人事乖违私未平。何地从容承日影，普天毕剥战秋声。魂依蒲稗沟边骨，泪湿胭脂马上情。直逼寝园堪恸哭，兵戈无乃太纵横。
乙亥春日·其四
作者：凌义渠
朝代：明

迟日端居亦鲜欢，人情蹙蹙太无端。农乎失业争投耒，士也忧时愿解冠。见说趋朝诚孔亟，忍云藏野已粗安。天心伫望时来复，气绕中都龙正蟠。
云峰茅棚老僧诗
作者：凌义渠
朝代：明

偶过峰侧看云起，突遇此僧朴可喜。辛苦结巢雷雨边，从容觅伴虎狼里。经年食淡茶一盂，近取卢侯两家水。导之募施久不应，向客低头勤作礼。百未叩一即辞去，忽忽严冬早关虑。雪压风号棚尽掀，尔时僧复归何处。
云溪道中
作者：凌义渠
朝代：明

峰峰挟势互奔蹙，倒落平悬危地轴。乔木千章隔日光，时于缺处度微旭。濛濛雾色昼为昏，萝树交氲气方燠。过眼杂花莫识名，绕涧药苗岂一族。从兹取径及小桥，稍见青烟吐茅屋。何处哀禽啼复啼，竦立斜阳听幽独。
人日过沙河县
作者：凌义渠
朝代：明

县以沙为榜，迎风寸寸沙。归程轻似雁，驿使几逢花。往事碑能记，寒流日已斜。丛台知不远，拭眼照繁华。
代枯鱼过河泣·其二
作者：凌义渠
朝代：明

四大虽坚，微风可析。嗔爱所缠，晴雷为霹。嗟尔鳞鳞，与波俱汨。其鬣朱殷，其肪肥晰。上下龙门，相诧无敌。有泪如縻，惨淡沙砾。意在惜群，戒心及溺。彼岸可登，视此一滴。
会稽宣绣方之上海顾绣适堪姨姒友人见贻分丝观音一幅针锋细贴殆类白描女工之佳者也赞之以歌
作者：凌义渠
朝代：明

心准手停不得语，始见吴娘今越女。天人冥接裁半方，晴摇香络风轻举。避风亦复畏日色，待倚绣床徐拂拭。大士幻身藏指尖，一丝飘断一丝黏。小声低咒灵未答，敛容内向愁纤纤。缘兹一意催成幅，秽不能留香并触。何如静女自收藏，结取慈情照眉绿。
使竣还里发自蕲上
作者：凌义渠
朝代：明

步步流泉引径斜，竹篱深映两三花。暖当蔬甲浓熏麝，烟薄枝头翠作衙。已觉乡心从此整，为怜春事几分赊。驱车那惜冲风雨，记得归鞭旋及瓜。
侯豫瞻赠长蘅遗迹一小册舟中展视欣然
作者：凌义渠
朝代：明

旷士无近思，举体照林岫。涉笔取自娱，澹拂亦凝秀。尤深山水情，形销理则寿。怆恻记君怀，恰恰为余守。捐爱见心知，投赠怜手授。在余犹在君，过眼等波皱。袭玩未云痴，摩挲宛如旧。小景森众容，微茫皆可扣。坐我炎伏天，凉光起前后。
偶感
作者：凌义渠
朝代：明

禁尽离灯怯夜阑，败蕉零棘雨中看。分明忆得埋心苦，支领春风面面难。拟将何事艳花关，梳洗随宜趁往还。应笑只缘多命薄，一般魂彩落人间。
偶感·其一
作者：凌义渠
朝代：明

禁尽离灯怯夜阑，败蕉零棘雨中看。分明忆得埋心苦，支领春风面面难。
偶感·其二
作者：凌义渠
朝代：明

拟将何事艳花关，梳洗随宜趁往还。应笑只缘多命薄，一般魂彩落人间。
元日早起即事
作者：凌义渠
朝代：明

村鸡寒复涩，又觉五更时。门帖留新句，他乡见古仪。所思聊复尔，有梦不容追。却愧主人意，艰难备一卮。
入云山路观水帘
作者：凌义渠
朝代：明

初视遥空一线冷，徐觉有声兼有影。略转数盘影复藏，但闻石怒波狂骋。豁然如月透眉生，丝丝脉络尽分明。苔滑松欹不敢往，踌躇掬影空尔情。静想源流失起落，万丈悬崖永自托。幽响能驱白昼寒，夜深驻听何其难。
再同逸卿小集
作者：凌义渠
朝代：明

及尔徘徊久，閒云似此心。预闻愁折柳，何可听鸣砧。拥髻神先悴，迟杯意共愔。所嗟霜露晚，珍重托秋深。
再至湖上
作者：凌义渠
朝代：明

纷纭道听失惊呼，暂借閒僧伴影孤。何处溪山容酩酊，也教鸥鹭免羁逋。早游人事争春晚，不觉流光与岁徂。云罩数峰并悄悄，尽将生意入严枯。
冯氏双节诗为陆贞姑赋
作者：凌义渠
朝代：明

擘菂中还苦，丝丝讵易忘。灯光扶影怯，机杼入秋忙。散发俄垂老，话心晚更长。未嫌霜霰逼，留验返魂香。撚管丹初拭，敲铜血尽枯。已甘井底水，那问夜啼乌。抱泣惟之子，扶床有小姑。才疑风日暖，回味可如荼。
冯氏双节诗为陆贞姑赋·其一
作者：凌义渠
朝代：明

擘菂中还苦，丝丝讵易忘。灯光扶影怯，机杼入秋忙。散发俄垂老，话心晚更长。未嫌霜霰逼，留验返魂香。
冯氏双节诗为陆贞姑赋·其二
作者：凌义渠
朝代：明

撚管丹初拭，敲铜血尽枯。已甘井底水，那问夜啼乌。抱泣惟之子，扶床有小姑。才疑风日暖，回味可如荼。
初寒学为险句
作者：凌义渠
朝代：明

落落自朝昏，残阳逗远村。百虫早缄口，萤翅尚游魂。虚室添幽响，荒畬杂烧痕。石栏蕉半折，掀顿也频烦。树瘦麻姑面，花癞戚姬身。有望皆髡顶，无方辟藓尘。鬼车鸣类哭，饥隼怒而蹲。咄咄将何许，垂头但饮醇。
初寒学为险句·其一
作者：凌义渠
朝代：明

落落自朝昏，残阳逗远村。百虫早缄口，萤翅尚游魂。虚室添幽响，荒畬杂烧痕。石栏蕉半折，掀顿也频烦。
初寒学为险句·其二
作者：凌义渠
朝代：明

树瘦麻姑面，花癞戚姬身。有望皆髡顶，无方辟藓尘。鬼车鸣类哭，饥隼怒而蹲。咄咄将何许，垂头但饮醇。
初晤刘济甫喜有此赠
作者：凌义渠
朝代：明

江夏有刘子，避名名附久。自顾数年中，在心复在口。及兹始一晤，出迎已恐后。静致即可通，深衷未及扣。投我诗一章，清真无腻垢。投我文数编，益损如积阜。汎爱强相亲，知子不苟受。坚苦抱短檠，志气达户牖。更闻内行笃，谨身以事母。文行期能似，似之惟其有。江汉日滔滔，才难夫岂偶。脱落心口缘，相与呼吾友。
午日东平道中汪孺石自济上驰讯并示近刻
作者：凌义渠
朝代：明

倥匆漕挽日相牵，偏有閒心问客边。热不因人仍濩落，官思称职独劳贤。江帆梦熟随千里，池柳风疏又一年。节届蒲葵成独醉，朗吟新句亦陶然。
南还舆中有作
作者：凌义渠
朝代：明

不免驰驱苦，恬心与徜徉。尘因雨后减，日似客程忙。早映红参白，新条绿渐苍。常嫌睡欠足，未拟梦家乡。
历下官署杂咏
作者：凌义渠
朝代：明

即此称官隐，俄延遂一周。俸钱差不薄，饱食尚何求。静几香堪炙，尘床印懒收。本无迁客意，行住总夷犹。熙朝公事毕，尽属闭门时。岁俭民无讼，官閒吏苦饥。下帷理旧业，课子得新知。兀兀童心在，犹堪角技为。忤时久不调，辖地复荒残。蹇滞非无故，暄吹信有端。长途各努力，相识尽弹冠。古道望知己，无为嗟路难。出门何所见，闾井盛蒿莱。白日饥鼯窜，中宵妖鵩哀。编蒲姑听政，插棘且抡才。版筑兴何已，秋霖处处灾。煽乱寻常事，蚩蚩宁莫惩。聚徒今水泊，祀赛古东陵。列寨环相守，雄渠非一称。贼除民并尽，天意果何凭。生逢流极运，无路得潜逃。骨肉忍相噬，贤愚共一蒿。腐尸争鸟啄，怨魄学狐嘷。精卫思填海，区区母太劳。靡孑成真谱，诗言岂尽诬。全家委夜壑，深巷惨啼乌。版籍空名在，田园多半芜。纷然漕使出，犹议急追逋。曾将一二事，妄拟饰升平。未信时年好，稍怜颜色赢。佛龛添梵响，村塾有书声。止此足称瑞，怡然慰莫情。
历下官署杂咏·其一
作者：凌义渠
朝代：明

即此称官隐，俄延遂一周。俸钱差不薄，饱食尚何求。静几香堪炙，尘床印懒收。本无迁客意，行住总夷犹。
历下官署杂咏·其七
作者：凌义渠
朝代：明

靡孑成真谱，诗言岂尽诬。全家委夜壑，深巷惨啼乌。版籍空名在，田园多半芜。纷然漕使出，犹议急追逋。
历下官署杂咏·其三
作者：凌义渠
朝代：明

忤时久不调，辖地复荒残。蹇滞非无故，暄吹信有端。长途各努力，相识尽弹冠。古道望知己，无为嗟路难。
历下官署杂咏·其二
作者：凌义渠
朝代：明

熙朝公事毕，尽属闭门时。岁俭民无讼，官閒吏苦饥。下帷理旧业，课子得新知。兀兀童心在，犹堪角技为。
历下官署杂咏·其五
作者：凌义渠
朝代：明

煽乱寻常事，蚩蚩宁莫惩。聚徒今水泊，祀赛古东陵。列寨环相守，雄渠非一称。贼除民并尽，天意果何凭。
历下官署杂咏·其八
作者：凌义渠
朝代：明

曾将一二事，妄拟饰升平。未信时年好，稍怜颜色赢。佛龛添梵响，村塾有书声。止此足称瑞，怡然慰莫情。
历下官署杂咏·其六
作者：凌义渠
朝代：明
体裁：五言律诗

生逢流极运，无路得潜逃。骨肉忍相噬，贤愚共一蒿。腐尸争鸟啄，怨魄学狐嗥。精卫思填海，区区母太劳。
历下官署杂咏·其六
作者：凌义渠
朝代：明

生逢流极运，无路得潜逃。骨肉忍相噬，贤愚共一蒿。腐尸争鸟啄，怨魄学狐嘷。精卫思填海，区区母太劳。
历下官署杂咏·其四
作者：凌义渠
朝代：明

出门何所见，闾井盛蒿莱。白日饥鼯窜，中宵妖鵩哀。编蒲姑听政，插棘且抡才。版筑兴何已，秋霖处处灾。
历城贵君招游华不注是日轻阴微雨
作者：凌义渠
朝代：明

孤峰冷插晚秋天，参错阴晴望更妍。独涌笋株青戛戛，小舒莲瓣净娟娟。游情一往争危石，幽感频生触暗泉。醉上小舆归路暝，高低崖壑看平悬。
又赋伤心行
作者：凌义渠
朝代：明

不尽幽明事，被跣向何门。花房急短梦，浅土渍新魂。赵姊神宜瘦，烟卿语爱温。如闻霜月里，楚楚出枫根。时乎聊复尔，命也奈今何。世局限南北，情才总弟哥。不那髯似戟，易我面如靴。去去从谁道，吾生倘俟河。春光未觉好，刻日又春残。眷爱莺寻梦，功名鱼上竿。过淮先颂橘，当户解锄兰。三复豆萁语，人情到髓寒。不记千声苦，思穿夜漏馀。空林叫月鬼，闷雨突群猪。险怪敲唇硬，孤清著眼疏。飞黄看不了，彳亍自蟾蜍。草昧凭谁立，随波也趁忙。骚人工李杜，经士寿王唐。句栉头颅秃，肤清气韵僵。寒郊并瘦岛，掩泪问时妆。齧齧去来休，何人忍自仇。爱深苦无饰，语至谅难柔。瞥泪衣痕楚，敲尘镜面羞。问伊千万苦，较似死离不。盼得三岁了，如今又几程。晓窗蓬鬓影，独夜剪刀声。冻指呵犹涩，枯煤剔复生。一编相对冷，难道肯无情。身因多病剧，辛苦看谁怜。雨闷孤蛩夜，炉青古壁前。泥他先引箸，强我更装绵。咽咽难寻省，留穷也觉便。亦欲斥幽愤，如何又拊膺。眼穿墙角日，心脆过年灯。露逼愁红懒，鸡寒苦叫仍。梦馀还耐忖，树底叶翻棱。病客肠疑拗，佳人命亦同。容华皆少女，忍泪自吴宫。吊月虫千口，占星鬼一丛。吞声未了案，无路嬲天公。问易应多两，吟诗恰几分。无过是左国，何处赘邱坟。戛齿真成我，问喉喜自君。让他频得手，绝意不论文。讦激原无用，时才愧老成。肠应驱百怪，眼自惜分明。蹙缩英雄气，丛残薄俗情。看卿真有法，何法遂为卿。弹指廿年事，离披梦几场。师心真少效，斗命亦荒唐。吾道悲鱼泔，家门祟雀饧。新丰自瘠土，何以巨鳞昂。俗哆工形似，名存骨亦香。只应署姓氏，端可废文章。历下琅琊在，盲编腐史长。茫茫千万载，但饮又何妨。那能逐日改，何物似情孤。霍玉冤多少，红儿貌有无。落花身后影，午梦晚春图。君看枝头泪，无心也渐枯。著眼皆如此，微茫信口吪。海风吹落日，怪鸟劫残窠。入地搜天遍，呵神骂鬼多。卜商诚有语，命也谓之何。
又赋伤心行·其一
作者：凌义渠
朝代：明

不尽幽明事，被跣向何门。花房急短梦，浅土渍新魂。赵姊神宜瘦，烟卿语爱温。如闻霜月里，楚楚出枫根。
又赋伤心行·其七
作者：凌义渠
朝代：明

盼得三岁了，如今又几程。晓窗蓬鬓影，独夜剪刀声。冻指呵犹涩，枯煤剔复生。一编相对冷，难道肯无情。
又赋伤心行·其三
作者：凌义渠
朝代：明

春光未觉好，刻日又春残。眷爱莺寻梦，功名鱼上竿。过淮先颂橘，当户解锄兰。三复豆萁语，人情到髓寒。
又赋伤心行·其九
作者：凌义渠
朝代：明

亦欲斥幽愤，如何又拊膺。眼穿墙角日，心脆过年灯。露逼愁红懒，鸡寒苦叫仍。梦馀还耐忖，树底叶翻棱。
又赋伤心行·其二
作者：凌义渠
朝代：明

时乎聊复尔，命也奈今何。世局限南北，情才总弟哥。不那髯似戟，易我面如靴。去去从谁道，吾生倘俟河。
又赋伤心行·其五
作者：凌义渠
朝代：明

草昧凭谁立，随波也趁忙。骚人工李杜，经士寿王唐。句栉头颅秃，肤清气韵僵。寒郊并瘦岛，掩泪问时妆。
又赋伤心行·其八
作者：凌义渠
朝代：明

身因多病剧，辛苦看谁怜。雨闷孤蛩夜，炉青古壁前。泥他先引箸，强我更装绵。咽咽难寻省，留穷也觉便。
又赋伤心行·其六
作者：凌义渠
朝代：明

齧齧去来休，何人忍自仇。爱深苦无饰，语至谅难柔。瞥泪衣痕楚，敲尘镜面羞。问伊千万苦，较似死离不。
又赋伤心行·其十
作者：凌义渠
朝代：明

病客肠疑拗，佳人命亦同。容华皆少女，忍泪自吴宫。吊月虫千口，占星鬼一丛。吞声未了案，无路嬲天公。
又赋伤心行·其十一
作者：凌义渠
朝代：明

问易应多两，吟诗恰几分。无过是左国，何处赘邱坟。戛齿真成我，问喉喜自君。让他频得手，绝意不论文。
又赋伤心行·其十三
作者：凌义渠
朝代：明

弹指廿年事，离披梦几场。师心真少效，斗命亦荒唐。吾道悲鱼泔，家门祟雀饧。新丰自瘠土，何以巨鳞昂。
又赋伤心行·其十二
作者：凌义渠
朝代：明

讦激原无用，时才愧老成。肠应驱百怪，眼自惜分明。蹙缩英雄气，丛残薄俗情。看卿真有法，何法遂为卿。
又赋伤心行·其十五
作者：凌义渠
朝代：明

那能逐日改，何物似情孤。霍玉冤多少，红儿貌有无。落花身后影，午梦晚春图。君看枝头泪，无心也渐枯。
又赋伤心行·其十六
作者：凌义渠
朝代：明

著眼皆如此，微茫信口吪。海风吹落日，怪鸟劫残窠。入地搜天遍，呵神骂鬼多。卜商诚有语，命也谓之何。
又赋伤心行·其十四
作者：凌义渠
朝代：明

俗哆工形似，名存骨亦香。只应署姓氏，端可废文章。历下琅琊在，盲编腐史长。茫茫千万载，但饮又何妨。
又赋伤心行·其四
作者：凌义渠
朝代：明

不记千声苦，思穿夜漏馀。空林叫月鬼，闷雨突群猪。险怪敲唇硬，孤清著眼疏。飞黄看不了，彳亍自蟾蜍。
又雨
作者：凌义渠
朝代：明

蚤见云开日，依然雨接云。兰兰香并减，燕燕湿为群。矫首天如压，酣眠昼不分。空阶滴陷处，尽遣梦中闻。
友人席次闻杨维节白下讣悼之
作者：凌义渠
朝代：明

剪烛更阑话未休，俄成悲怅向虔州。心争短晷常疑佛，力尽危条可耐秋。哀尔积思何太苦，念予住世倏如浮。推诚济物天须惜，岂有斯人不暂留。
双节诗为刘竟澄工部赋
作者：凌义渠
朝代：明

派近馀溪水，澄寒君自知。温风及宿草，瀼露遍新枝。两世心如结，孤生泪易滋。冰渊凛日夕，念念是孀慈。
同吴磊斋集湖舫时寇陷中都有投鞭江流之意
作者：凌义渠
朝代：明

同官闷闷欲何之，此日堤桥坦步时。但及世情须掩耳，尽兹天气好舒眉。醵钱布席交宾主，从众观场混喜悲。不觉闻歌中坐起，太平乐事得频追。
后杂忆诗
作者：凌义渠
朝代：明

蠲烦破懒却无方，浓淡参差缀一行。贪侍文人灯影后，照来难字未曾忘。爱拈香箑寄幽贞，持近兰边薄有神。但说同心还自惜，烟中露下忆前身。侧侧瓶梅伴月闻，小楼密坐到微醺。无端点著心头事，聚入眉梢又几分。别有清思寂未传，妙香初试飒成烟。相逢祗自疑唐突，却立逡巡不敢前。芳姿入梦较难寻，侧听微闻啭好音。花影低垂星月皎，他生何处托心心。松来条脱掷还收，生小无拘得自由。可是娇慵可是闷，阑干倚遍未梳头。狼籍寻芳悔独迟，残莺空复立残枝。问谁曾拂当年面，的的春光十五时。静掩垆香气尚温，随风栩栩近黄昏。有人耳畔低声叫，收得枝头一缕魂。孤鸿流影怯成双，曲径苔深护小厖。晨起楼端凝盼久，待将秋色到前窗。千年一别怨蹉跎，听缓须臾可奈何。暗嘱忘忧忧孰切，凭肩携手掐痕多。
后杂忆诗·其一
作者：凌义渠
朝代：明

蠲烦破懒却无方，浓淡参差缀一行。贪侍文人灯影后，照来难字未曾忘。
后杂忆诗·其七
作者：凌义渠
朝代：明

狼籍寻芳悔独迟，残莺空复立残枝。问谁曾拂当年面，的的春光十五时。
后杂忆诗·其三
作者：凌义渠
朝代：明

侧侧瓶梅伴月闻，小楼密坐到微醺。无端点著心头事，聚入眉梢又几分。
后杂忆诗·其九
作者：凌义渠
朝代：明

孤鸿流影怯成双，曲径苔深护小厖。晨起楼端凝盼久，待将秋色到前窗。
后杂忆诗·其二
作者：凌义渠
朝代：明

爱拈香箑寄幽贞，持近兰边薄有神。但说同心还自惜，烟中露下忆前身。
后杂忆诗·其五
作者：凌义渠
朝代：明

芳姿入梦较难寻，侧听微闻啭好音。花影低垂星月皎，他生何处托心心。
后杂忆诗·其八
作者：凌义渠
朝代：明

静掩垆香气尚温，随风栩栩近黄昏。有人耳畔低声叫，收得枝头一缕魂。
后杂忆诗·其六
作者：凌义渠
朝代：明

松来条脱掷还收，生小无拘得自由。可是娇慵可是闷，阑干倚遍未梳头。
后杂忆诗·其十
作者：凌义渠
朝代：明

千年一别怨蹉跎，听缓须臾可奈何。暗嘱忘忧忧孰切，凭肩携手掐痕多。
后杂忆诗·其四
作者：凌义渠
朝代：明

别有清思寂未传，妙香初试飒成烟。相逢祗自疑唐突，却立逡巡不敢前。
和刘同人燕中即事诗六首 其一 卖衣
作者：凌义渠
朝代：明

岂有裘和葛，冬春共一囊。新裁拣入市，败枲任堆床。已自甘由缊，谁堪裛蹠香。我私忍便弃，慈母泽难忘。
和刘同人燕中即事诗六首 其三 卖书
作者：凌义渠
朝代：明

雠校每终夜，丹黄不妄研。购来时倒廪，换去可论钱。好托知音在，免随故纸捐。奇编难再值，追昔已徒然。
和刘同人燕中即事诗六首 其二 卖貂帽
作者：凌义渠
朝代：明

心怯长安路，艰难备一貂。追欢曾几月，抛冷只今朝。腻紫迎沙透，香茸带雪娇。跨驴头戛戛，贳酒亦何聊。
和刘同人燕中即事诗六首 其五 卖笔履
作者：凌义渠
朝代：明

二物虽兼售，何能遂济贫。摊门殊琐琐，搜箧已频频。颖客濡谁健，针工整始新。酸寒君莫笑，凑作杖头缗。
和刘同人燕中即事诗六首 其六 卖剑
作者：凌义渠
朝代：明

龙渊辞我去，床头分外孤。何人占宝气，枉自掷泥涂。侠节能酬否，儒装解佩无。犹疑中夜啸，酒醒辄相呼。
和刘同人燕中即事诗六首 其四 卖镜
作者：凌义渠
朝代：明

愁多久罢炤，出匣影濛濛。梳裹聊为尔，冠巾奚取同。伴衰惟镊白，配艳好传红。圆缺都无意，他年未拟通。
和刘同人燕中即事诗六首·卖衣
作者：凌义渠
朝代：明

岂有裘和葛，冬春共一囊。新裁拣入市，败枲任堆床。已自甘由缊，谁堪裛蹠香。我私忍便弃，慈母泽难忘。心怯长安路，艰难备一貂。追欢曾几月，抛冷只今朝。腻紫迎沙透，香茸带雪娇。跨驴头戛戛，贳酒亦何聊。雠校每终夜，丹黄不妄研。购来时倒廪，换去可论钱。好托知音在，免随故纸捐。奇编难再值，追昔已徒然。愁多久罢炤，出匣影濛濛。梳裹聊为尔，冠巾奚取同。伴衰惟镊白，配艳好传红。圆缺都无意，他年未拟通。二物虽兼售，何能遂济贫。摊门殊琐琐，搜箧已频频。颖客濡谁健，针工整始新。酸寒君莫笑，凑作杖头缗。龙渊辞我去，床头分外孤。何人占宝气，枉自掷泥涂。侠节能酬否，儒装解佩无。犹疑中夜啸，酒醒辄相呼。
和章爰发秋梦诗
作者：凌义渠
朝代：明

分明热燄里，一枕借虚凉。看剑难言利，抽丝俄觉长。夜分魂气肃，灯暗影神忙。起灭知何极，纷然不可量。一昼沦阴劫，中天散积晖。男儿须用杀，智者好藏机。蚤以攻为守，当缘战始肥。葛藤牵未了，斩却乃言归。
和章爰发秋梦诗·其一
作者：凌义渠
朝代：明

分明热燄里，一枕借虚凉。看剑难言利，抽丝俄觉长。夜分魂气肃，灯暗影神忙。起灭知何极，纷然不可量。
和章爰发秋梦诗·其二
作者：凌义渠
朝代：明

一昼沦阴劫，中天散积晖。男儿须用杀，智者好藏机。蚤以攻为守，当缘战始肥。葛藤牵未了，斩却乃言归。
咏半开花
作者：凌义渠
朝代：明

浓香清发曙光初，才向人前又怯舒。会得个中矜重意，风帘月幌与踌躇。不用欢场羯鼓催，徐徐流影映春醅。笑嚬藏露浑难定，偷揭轻绡看百回。乍开乍翕总天真，孰识前因与后因。屡向梦中呈婉娈，东皇未遣露全身。纷红骇绿竟如何，瞥眼韶光一度过。休讶含胎频自惜，殢人香艳本无多。
咏半开花·其一
作者：凌义渠
朝代：明

浓香清发曙光初，才向人前又怯舒。会得个中矜重意，风帘月幌与踌躇。
咏半开花·其三
作者：凌义渠
朝代：明

乍开乍翕总天真，孰识前因与后因。屡向梦中呈婉娈，东皇未遣露全身。
咏半开花·其二
作者：凌义渠
朝代：明

不用欢场羯鼓催，徐徐流影映春醅。笑嚬藏露浑难定，偷揭轻绡看百回。
咏半开花·其四
作者：凌义渠
朝代：明

纷红骇绿竟如何，瞥眼韶光一度过。休讶含胎频自惜，殢人香艳本无多。
固镇驿折残榴花
作者：凌义渠
朝代：明

惜将丛艳委尘沙，恣汝舆台插鬓斜。点点猩红渗血冷，隔船商女怨琶琶。
夏初自夹山莫归
作者：凌义渠
朝代：明

乍雨一番洗，湖光皎可看。霁昏何所属，晓暮亦云难。绿遍天同湿，鸦飞照乃残。半因来往熟，幽折得相安。分外添明秀，如将山色矜。层层停客舫，点点着渔罾。新月光初引，晴霞煖渐蒸。淼然馀一白，临视久无凭。
夏初自夹山莫归·其一
作者：凌义渠
朝代：明

乍雨一番洗，湖光皎可看。霁昏何所属，晓暮亦云难。绿遍天同湿，鸦飞照乃残。半因来往熟，幽折得相安。
夏初自夹山莫归·其二
作者：凌义渠
朝代：明

分外添明秀，如将山色矜。层层停客舫，点点着渔罾。新月光初引，晴霞煖渐蒸。淼然馀一白，临视久无凭。
夏日漫兴
作者：凌义渠
朝代：明

触目凋残泪暗倾，朝来初踏御街行。马头山色还依旧，喜听涂人说太平。上林树树借栖乌，树下何人转辘轳。早晚入门先问主，就中谁菀复谁枯。眼前一勺即沧浪，傍午爞爞暑气长。粪积泥犁堆面熟，也随驴背入诗囊。无蚊恰称晚凉天，高捲纱幮薄似烟。饱类樱桃饥类絮，尽人坦腹讵妨眠。镇日劳劳费送迎，梦馀尘土未全清。一般看到中天月，裁觉江南分外明。庙市争趋朔望馀，观乎既往复踌躇。稍赢月俸钱堪质，为检摊门叶子书。厌闻折简漫相呼，酒肉淋侵下箸无。且忍须臾随例散，一匙浓茗胜醍醐。相逢曾否订心交，早趁凉阴学架巢。笑我有时触热到，等閒热客未须嘲。乡思泽国渺难通，菱芡茭芦候略同。百颗无繇持饷远，冰盘初浸麝香红。昵昵留人独有情，魏家酿法近知名。别饶香色添新妙，朝贵相遗只数罂。近晓西风作意寒，衰荷夜半泣丛残。分明官舍同僧舍，总有繁花不耐看。摇唇鼓翅憎蝇多，扇不能驱奈汝何。见说城南冤雾黑，新埋战骨未销磨。率然携榼即为群，共简藏书到日曛。依旧尘封兼鼠耗，可知读律不论文。祗凭一静远多机，奕旨琴心参较微。胜固欣然败亦喜，挥弦不了送鸿飞。
夏日漫兴·其一
作者：凌义渠
朝代：明

触目凋残泪暗倾，朝来初踏御街行。马头山色还依旧，喜听涂人说太平。
夏日漫兴·其七
作者：凌义渠
朝代：明

厌闻折简漫相呼，酒肉淋侵下箸无。且忍须臾随例散，一匙浓茗胜醍醐。
夏日漫兴·其三
作者：凌义渠
朝代：明

眼前一勺即沧浪，傍午爞爞暑气长。粪积泥犁堆面熟，也随驴背入诗囊。
夏日漫兴·其九
作者：凌义渠
朝代：明

乡思泽国渺难通，菱芡茭芦候略同。百颗无繇持饷远，冰盘初浸麝香红。
夏日漫兴·其二
作者：凌义渠
朝代：明

上林树树借栖乌，树下何人转辘轳。早晚入门先问主，就中谁菀复谁枯。
夏日漫兴·其五
作者：凌义渠
朝代：明

镇日劳劳费送迎，梦馀尘土未全清。一般看到中天月，裁觉江南分外明。
夏日漫兴·其八
作者：凌义渠
朝代：明

相逢曾否订心交，早趁凉阴学架巢。笑我有时触热到，等閒热客未须嘲。
夏日漫兴·其六
作者：凌义渠
朝代：明

庙市争趋朔望馀，观乎既往复踌躇。稍赢月俸钱堪质，为检摊门叶子书。
夏日漫兴·其十
作者：凌义渠
朝代：明

昵昵留人独有情，魏家酿法近知名。别饶香色添新妙，朝贵相遗只数罂。
夏日漫兴·其十一
作者：凌义渠
朝代：明

近晓西风作意寒，衰荷夜半泣丛残。分明官舍同僧舍，总有繁花不耐看。
夏日漫兴·其十三
作者：凌义渠
朝代：明

率然携榼即为群，共简藏书到日曛。依旧尘封兼鼠耗，可知读律不论文。
夏日漫兴·其十二
作者：凌义渠
朝代：明

摇唇鼓翅憎蝇多，扇不能驱奈汝何。见说城南冤雾黑，新埋战骨未销磨。
夏日漫兴·其十四
作者：凌义渠
朝代：明

祗凭一静远多机，奕旨琴心参较微。胜固欣然败亦喜，挥弦不了送鸿飞。
夏日漫兴·其四
作者：凌义渠
朝代：明

无蚊恰称晚凉天，高捲纱幮薄似烟。饱类樱桃饥类絮，尽人坦腹讵妨眠。
夏至斋居诗
作者：凌义渠
朝代：明

是月阳疑壮，群阴如渐萌。还持启闭理，以息阴阳争。同患占民事，退藏观我生。端居饶静笃，蔬食引虚明。欲下诸天影，时闻松柏声。苔痕随户掩，鹤梦与风清。讵止心魂寂，将无寒暑平。近瞻天咫尺，落落寸珠擎。
夜半馆中
作者：凌义渠
朝代：明

拈书乱首尾，静听少传签。僵月冲人影，丛枝飒鬼髯。灯昏陪鼠坐，壁冷看蜗粘。亦觉撑眉苦，离披到枕甜。
夜坐柬潘右安闵园客
作者：凌义渠
朝代：明

六月疑徂暑，微凉早袭余。读书承以暇，兹夕专其馀。静置影形幻，落然相与居。迟君此时意，语嘿谅何如。未觉有馀思，皆因静后生。百虫纷欲语，秋意淡相迎。寒照才能续，悲欢以次平。灵根须共惜，辛切见交情。
夜坐柬潘右安闵园客·其一
作者：凌义渠
朝代：明

六月疑徂暑，微凉早袭余。读书承以暇，兹夕专其馀。静置影形幻，落然相与居。迟君此时意，语嘿谅何如。
夜坐柬潘右安闵园客·其二
作者：凌义渠
朝代：明

未觉有馀思，皆因静后生。百虫纷欲语，秋意淡相迎。寒照才能续，悲欢以次平。灵根须共惜，辛切见交情。
夜坐赋伤心行
作者：凌义渠
朝代：明

经时檐溜苦，一枕自幽单。低软闺音凝，淋森鬼语寒。靠今无半喜，整旧带馀酸。故纸煨千条，倘能持作餐。瞥瞥蟾光过，萧飒任风林。为好真何用，况彼浮与沉。翻羔惜剩滴，向海酌微涔。满拚三万日，一一叩遗音。嚼破咸和淡，苏卿口亦钳。阴晴如易卜，嗔喜傍谁占。等色自觉丽，等味自觉甜。以石置胶中，如何得久粘。士韵非慷慨，女态非软和。个中真韵态，侧弁语乡难。艾燄无时息，苦澜终自波。掀唇吾未敢，愧尔鲫鱼多。
夜坐赋伤心行·其一
作者：凌义渠
朝代：明

经时檐溜苦，一枕自幽单。低软闺音凝，淋森鬼语寒。靠今无半喜，整旧带馀酸。故纸煨千条，倘能持作餐。
夜坐赋伤心行·其三
作者：凌义渠
朝代：明

嚼破咸和淡，苏卿口亦钳。阴晴如易卜，嗔喜傍谁占。等色自觉丽，等味自觉甜。以石置胶中，如何得久粘。
夜坐赋伤心行·其二
作者：凌义渠
朝代：明

瞥瞥蟾光过，萧飒任风林。为好真何用，况彼浮与沉。翻羔惜剩滴，向海酌微涔。满拚三万日，一一叩遗音。
夜坐赋伤心行·其四
作者：凌义渠
朝代：明

士韵非慷慨，女态非软和。个中真韵态，侧弁语乡难。艾燄无时息，苦澜终自波。掀唇吾未敢，愧尔鲫鱼多。
夜抵大柳树驿率成十韵
作者：凌义渠
朝代：明

不信人如蚁，循坡历几盘。有怀从此永，我马亦云啴。足茧容偷转，歌劳许暂安。淡浓云皱墨，远近岫含丹。聚族蚊雷逐，攒声蛙部欢。星光摘未落，月魄照初寒。微雨沾肌爽，凉飙荐枕单。他乡言采杞，旧俗忍锄兰。卑迹耽夷寂，深衷托险难。停车一饭足，疏粝腐儒餐。
夜梦尸秽狼籍有类丛冢以古语占之岂将得官耶拈笔一笑
作者：凌义渠
朝代：明

凶吉何妨更倒颠，妍皮痴骨等秋烟。要知踏遍长安景，只似游魂陌上看。嗔嫌此际忽狂歌，非想非因梦若何。世法营官官自腐，北邙留待市朝多。
夜梦尸秽狼籍有类丛冢以古语占之岂将得官耶拈笔一笑·其一
作者：凌义渠
朝代：明

凶吉何妨更倒颠，妍皮痴骨等秋烟。要知踏遍长安景，只似游魂陌上看。
夜梦尸秽狼籍有类丛冢以古语占之岂将得官耶拈笔一笑·其二
作者：凌义渠
朝代：明

嗔嫌此际忽狂歌，非想非因梦若何。世法营官官自腐，北邙留待市朝多。
夜泊梁王城遇大风雨
作者：凌义渠
朝代：明
体裁：古风

落日趋山如更迫，散影水面光凝赤。眼见津迷路不择，荒矶独泊孤舟客。盗贼时警意外防，有无声息来相吓。妻孥局缩聚一舱，几度临盘不能食。无何樯角一风微，月黑不辨星复稀。隐辚雷声绕耳去，百道电火光及衣。夹风雨势腾空起，倒翻恶浪篷窗里。舟人力尽护橛牢，犹自摇摇荡不已。既惧蛟龙挟船飞，兼愁鬼物将何徙。到此安危可无论，敛襟嘿坐意存存。床头有烛且弗息，夜久风雨亦逡巡。人生祸患良难戢，济险如夷视所习。已抛百念都忏除，失船中流此独急。昨夜罡风何处边，五更回寻自嗟唈。
夜泊梁王城遇大风雨
作者：凌义渠
朝代：明

落日趋山如更迫，散影水面光凝赤。眼见津迷路不择，荒矶独泊孤舟客。盗贼时警意外防，有无声息来相嚇。妻孥局缩聚一舱，几度临盘不能食。无何樯角一风微，月黑不辨星复稀。隐辚雷声绕耳去，百道电火光及衣。夹风雨势腾空起，倒翻恶浪篷窗里。舟人力尽护橛牢，犹自摇摇荡不已。既惧蛟龙挟船飞，兼愁鬼物将何徙。到此安危可无论，敛襟嘿坐意存存。床头有烛且弗息，夜久风雨亦逡巡。人生祸患良难戢，济险如夷视所习。已抛百念都忏除，失船中流此独急。昨夜罡风何处边，五更回寻自嗟唈。
夜泛大明湖
作者：凌义渠
朝代：明

数曲城隅水，悠然别有源。岚光偕晚静，泽气与秋屯。小艓宽于掌，芳洲环似盆。苇乾声乍起，菰烂韵无存。一任风掀烛，徐当月满樽。沿洄随所向，近远讵须论。
夜渡浠川
作者：凌义渠
朝代：明

恰逢满月漾波宽，岸火苇灯望若攒。休遣榜人喧渡口，一时挠破暗生澜。
夜薄杞城宋文玉邀饮
作者：凌义渠
朝代：明

百道思君似转轮，适成邂逅此堪亲。层云隔面昏黄色，雪意盈盈伫玉人。嘹呖宾鸿惯惜群，瞥逢灯下气如云。停杯有意频凝瞩，不遣飞觥到十分。为期燕邸重携手，乍可尊前忆踏花。不浅风光抛掷尽，馀将秃鬓架乌纱。名山志业未容论，过眼青黄一度新。记得濒行珍重语，不教个字及时人。并爱烟姿擢魄青，微风片雪近前楹。只言寒漏迎人永，叵耐楼头又几声。
夜薄杞城宋文玉邀饮·其一
作者：凌义渠
朝代：明

百道思君似转轮，适成邂逅此堪亲。层云隔面昏黄色，雪意盈盈伫玉人。
夜薄杞城宋文玉邀饮·其三
作者：凌义渠
朝代：明

为期燕邸重携手，乍可尊前忆踏花。不浅风光抛掷尽，馀将秃鬓架乌纱。
夜薄杞城宋文玉邀饮·其二
作者：凌义渠
朝代：明

嘹呖宾鸿惯惜群，瞥逢灯下气如云。停杯有意频凝瞩，不遣飞觥到十分。
夜薄杞城宋文玉邀饮·其五
作者：凌义渠
朝代：明

并爱烟姿擢魄青，微风片雪近前楹。只言寒漏迎人永，叵耐楼头又几声。
夜薄杞城宋文玉邀饮·其四
作者：凌义渠
朝代：明

名山志业未容论，过眼青黄一度新。记得濒行珍重语，不教个字及时人。
孙太君旌节诗
作者：凌义渠
朝代：明

河水浩浩激平陆，中有清流未全洑。持兹匪石一片心，夺却千春红与绿。奉姑既婉抚婴慈，了此晨昏足饘粥。琬琰名留非所期，祝取重泉声影续。自是哀乐关至性，五十年来类转烛。领选好用此辈人，隔世隐隐如相勖。翘首天门雾色开，海底珊瑚照初浴。华表鹤引仙乐至，蒸兰泄桂纷尔族。旁人眼热最繁枝，那识从前一枯木。枯荣嘘变固其常，唯母永贻孙子谷。
宓妃词
作者：凌义渠
朝代：明

红蕖小袜衬波轻，取次仙槎驾水行。抵死魅郎忏未得，黑甜影里误卿卿。
家居偶感因和潘右安包氏园亭之作仍步子瞻韵
作者：凌义渠
朝代：明

岂必名园饶胜地，数椽且复问吾庐。花迎舞袖长年在，照返墙隅一半无。好踞平泉醒酒石，试拈金谷晚春图。关渠何事巢梁燕，岁岁添泥戏引雏。
容城早雨
作者：凌义渠
朝代：明

气象乍氤氲，微茫晓未分。层云俄水起，远嶂觉雷殷。草影沾将湿，蝉声咽处闻。停车稍候霁，幽意在初昕。
寄怀临川章大力
作者：凌义渠
朝代：明

望气非一日，于焉捉臂亲。乍看忆曾识，犹疑梦中人。君应修月手，携我踏桂轮。桂枝樛相引，恣汝斫为薪。为余撷其一，饷以紫罗巾。有月明可掇，扪体滑如银。觉来香绕枕，口口咽馀津。谁能精物隐，感寤在兹晨。对君一樽酒，其故乃可论。吾师九秋干，掇皮皆天真。冥心寄尺幅，有愿无不伸。玉曜并瓦质，所荷同一甄。君词多诡峭，君意何温淳。荀韩原道德，机彀别有因。后先缘最巧，暌合听于神。独惭蚊虻影，配拟本非伦。稍知尊所慕，竭心以自忞。忍遽辞我去，门外即风尘。奇光深自惜，赝古未为珍。愿与贞斯义，别语不嫌谆。再见桂华满，心心托秋旻。残梦犹堪续，宛在江之漘。
寄题镜阁
作者：凌义渠
朝代：明

山水清娱别有机，翻成丽瞩入芳菲。相招宛自溪边立，熟视如从镜里归。但静见闻光寂寂，频移花鸟影依依。阴晴转眼君难问，梦锁湖烟只掩扉。
寺中观吴道子画水
作者：凌义渠
朝代：明

千年壁画伊谁始，观者但言吴道子。即觉万仞跃空间，敛神对之尺有咫。奔势疑将裂壁飞，夜夜殷涛撼双耳。落月斜窥冷欲翻，俄听霜钟曙初起。天女时披无缝衣，抱香独自愁沾履。连云城阙早风烟，黄河故道久迁徙。有唐以后历物多，终朝如在簸淘里。眼看长川去不回，澹澹一杯来何已。
寿丁母
作者：凌义渠
朝代：明

襞綵衣还剪，书彤笔合丹。明蟾窥夜杼，纺纬叫霜栏。覆畹芝全茁，衔沙竹透瘢。春韶看几许，容易勿丛残。煖阁娇新燕，閒窗扑小蝇。杯擎灵寿节，眉秃远山棱。天语夜深倚，香軿取次凭。无因拟百禄，拭眼照掀腾。
寿丁母·其一
作者：凌义渠
朝代：明

襞綵衣还剪，书彤笔合丹。明蟾窥夜杼，纺纬叫霜栏。覆畹芝全茁，衔沙竹透瘢。春韶看几许，容易勿丛残。
寿丁母·其二
作者：凌义渠
朝代：明

煖阁娇新燕，閒窗扑小蝇。杯擎灵寿节，眉秃远山棱。天语夜深倚，香軿取次凭。无因拟百禄，拭眼照掀腾。
寿李母徐太安人七帙
作者：凌义渠
朝代：明

设帨当秋日，孤心早自持。萧疏林下气，辛苦鬓间丝。出谷求其友，投琼报所知。听然逢启齿，以此答鸿慈。
将访龙梦先
作者：凌义渠
朝代：明

寸管迥相接，宁因数面亲。论交何所赠，开匣未全贫。落落远游意，潇潇风木晨。感君仓卒际，寄瞩不辞频。
小楼夜集有赠
作者：凌义渠
朝代：明

閒羡楼居好，低回撤烛迎。月来浮袷净，茶点入瓯轻。促坐嫌分影，吟秋非一声。相看澹不了，何处复关情。
小饮卢德水斋中
作者：凌义渠
朝代：明

知子避人久，为予勉送迎。主宾仓卒事，蔬果澹交情。执手言无次，开怀量已盈。出门仍眷恋，愧羡一时生。
山馆竟夜雨
作者：凌义渠
朝代：明

古壁淋漓画粉秃，酸风四射灯光促。野蔓穿垣遂及床，窣窣冲衣一蝙蝠。犹记昔人戒夜食，空山安知无异物。潦倒浊酒与藜羹，卧听檐滴接天明。
岳州二乔冢
作者：凌义渠
朝代：明

家住东吴魂寄楚，寂守官仓一抔土。即看丛祀遍湖湄，耻为幻惑亲酒脯。香囊绣带已如尘，累劫岂犹恋残楮。生前挟婿各不俗，何日同携永归处。含情艳向姊妹花，月明娟娟相尔汝。
岳游不果途中怅望累日
作者：凌义渠
朝代：明

营营衰俗内，侧身想初古。古岳接一真，有物寄吞吐。气象开祝融，馀峰或可数。敢蓄游玩情，钦兹以自辅。仰思夜难终，寂憩昼方午。一杖尚能携，及时力为努。止争数日程，疾走亦何补。浮生牵弱绪，动息不自主。长叹谢岳神，微神竟焉取。再来是几时，当怜意幽苦。
岷王制诗饯送行次西桥步韵呈复
作者：凌义渠
朝代：明

祥云片片逐征车，袖得葩章与锦书。千树浓阴垂午旭，一帘爽籁散秋墟。剖圭恰值桐飘后，酌醴还深月出初。带有馀酣随梦绕，邮亭不拟赋离居。程兼水陆接舟车，夙夜擎拳此简书。三咏缁衣藏世牒，重联棣萼照郊墟。梁园宴罢群峰晚，湘浦帆停一雁初。坐拥红光非不恋，别添幽梦到山居。
岷王制诗饯送行次西桥步韵呈复·其一
作者：凌义渠
朝代：明

祥云片片逐征车，袖得葩章与锦书。千树浓阴垂午旭，一帘爽籁散秋墟。剖圭恰值桐飘后，酌醴还深月出初。带有馀酣随梦绕，邮亭不拟赋离居。
岷王制诗饯送行次西桥步韵呈复·其二
作者：凌义渠
朝代：明

程兼水陆接舟车，夙夜擎拳此简书。三咏缁衣藏世牒，重联棣萼照郊墟。梁园宴罢群峰晚，湘浦帆停一雁初。坐拥红光非不恋，别添幽梦到山居。
微雨
作者：凌义渠
朝代：明

一雨飘何向，因风不尽同。幽凉起暮色，迷漫结秋空。冷铺投鞍入，荒山觅路通。隔溪烟缕缕，愁望是湘中。
德藩内苑观白鹦鹉
作者：凌义渠
朝代：明

绿衣诚自贱，雪色表奇姿。留顶装金粟，倾身抱玉脂。当筵花暂放，见客语偏迟。洁美堪谁俪，君王知未知。
恭遇圣寿雪中朝贺·其一
作者：凌义渠
朝代：明
体裁：七言绝句

禁钥沉沉听未终，惊翻初日夜光融。输成玉粒三千斛，制出琼绡十二宫。
恭遇圣寿雪中朝贺·其三
作者：凌义渠
朝代：明
体裁：七言绝句

凭将光相问瞿昙，缕缕添长日近南。解道六花能比寿，峨眉深处万年龛。
恭遇圣寿雪中朝贺·其二
作者：凌义渠
朝代：明
体裁：七言绝句

十月轻寒早赐貂，同云覆遍喜先饶。几回飞舞迎仙仗，渐近阶墀一半消。
恭遇圣寿雪中朝贺·其四
作者：凌义渠
朝代：明
体裁：七言绝句

伫看朝晛即曈昽，万国传觞此日同。寸草春晖无限意，圣心偏在冱阴中。
感往
作者：凌义渠
朝代：明

往复天心不可知，寒凝早已失冰凘。几年妖梦从谁践，竟日微吟空尔思。路有玃猿深护妾，行逢豺虎忍啼儿。未堪觉后重寻梦，喜惧双关此一时。淼淼愁看雨雪雰，无凭烛曜待朝昕。同心携手将何往，痛哭裁书那可云。鬼刹丛中千杵下，甘棠亭侧一杯分。荒榛寒夜低声泣，咽绝因风久始闻。期将风信准枯桑，可但中流寄一航。长者吊丧宁忍诟，书生射策未全狂。机锋后起须相对，意眹才萌盍早防。底蕴岂容口舌尽，五千文字较茫茫。抵掌谁能佐末筹，翾飞小智亦啁啁。不愁难长同痴木，乍恋忘机到野鸥。绝险载输将伯助，褰裳竟渡为公忧。须臾变灭成泡沫，谷洛于今可暂休。
感往·其一
作者：凌义渠
朝代：明

往复天心不可知，寒凝早已失冰凘。几年妖梦从谁践，竟日微吟空尔思。路有玃猿深护妾，行逢豺虎忍啼儿。未堪觉后重寻梦，喜惧双关此一时。
感往·其三
作者：凌义渠
朝代：明

期将风信准枯桑，可但中流寄一航。长者吊丧宁忍诟，书生射策未全狂。机锋后起须相对，意眹才萌盍早防。底蕴岂容口舌尽，五千文字较茫茫。
感往·其二
作者：凌义渠
朝代：明

淼淼愁看雨雪雰，无凭烛曜待朝昕。同心携手将何往，痛哭裁书那可云。鬼刹丛中千杵下，甘棠亭侧一杯分。荒榛寒夜低声泣，咽绝因风久始闻。
感往·其四
作者：凌义渠
朝代：明

抵掌谁能佐末筹，翾飞小智亦啁啁。不愁难长同痴木，乍恋忘机到野鸥。绝险载输将伯助，褰裳竟渡为公忧。须臾变灭成泡沫，谷洛于今可暂休。
戏为麦灯歌
作者：凌义渠
朝代：明

隐隐金光一线起，挑共华筵寂无语。别将朴质试妍心，有人擘穗如擘纸。茎叶旋枯莩膜在，普作光明不相碍。仰看月影卜年丰，中有老农拥褦襶。春宵秘戏本无方，鱼龙蹴踏争低昂。烛下风来饼饵香，跽受明赐乐难忘。
扬州住一日警报未息城守犹严
作者：凌义渠
朝代：明

雷塘半暝月初出，迎銮荒址未全失。百万釜鱼幸脱钩，朝来顾影犹戢戢。用物太尽神所窥，此方诲盗岂一日。趁兹收拾已云晚，牢键重城如勿及。急管繁丝咽不调，稚草嫣花叹在室。向来秾羡何可常，天意移人在萧瑟。
报国寺变窑观音恭纪十八韵
作者：凌义渠
朝代：明

慈圣渺西极，歘然飞向东。低回哲匠手，来往洪垆中。一气相魂魄，千灯眩色空。妍媸随所愿，土火姤潜通。肸蚃人如见，希微影乍濛。居然双宝络，屹坐碧莲筒。引梦依番舶，拈花出上宫。侵晨意肃肃，望夜光熊熊。膜拜恩长在，摩挲体渐融。寒生翠鬓薄，定入紫纱笼。饲暴肌能割，分甘乳作潼。投身栖海蛤，倾盖护潭龙。陡可藏渊岳，时能幻蠛蠓。讵云明狡狯，以此震愚聋。揄袖俄将去，低眉宛欲逢。水云增滟潋，雷雨殷丰隆。有色施朝槿，无言疑夏虫。偶然跃冶出，天地若为功。
抵家杂感
作者：凌义渠
朝代：明

我居未定不须论，泊岸移时又出门。爱傍亲帏姑近市，言归旧族只依村。寄人廊庑篱偏绽，曝向馀冬日渐温。阅尽枯荣五载内，徘徊庭际亦知恩。久出思归念自真，乘秋初不为鲈莼。眼前大宅皆新主，旧日藏书即古人。偶窃虚名来剥啄，多因细务夺精神。閒时惯说家居好，百感茫茫负一春。
抵家杂感·其一
作者：凌义渠
朝代：明

我居未定不须论，泊岸移时又出门。爱傍亲帏姑近市，言归旧族只依村。寄人廊庑篱偏绽，曝向馀冬日渐温。阅尽枯荣五载内，徘徊庭际亦知恩。
抵家杂感·其二
作者：凌义渠
朝代：明

久出思归念自真，乘秋初不为鲈莼。眼前大宅皆新主，旧日藏书即古人。偶窃虚名来剥啄，多因细务夺精神。閒时惯说家居好，百感茫茫负一春。
拟古怨诗
作者：凌义渠
朝代：明

引手得莲子，垂丝跃紫鳞。等閒连袂出，何处不如人。碧桃天上种，幻作金钱花。却羡沾恩易，房房映日斜。天然一静女，随例斗长蛾。那必人言好，蛾眉洵自多。莫嫌青梅涩，回味芬且甘。君自爱荔枝，飞骑填海南。
拟古怨诗·其一
作者：凌义渠
朝代：明

引手得莲子，垂丝跃紫鳞。等閒连袂出，何处不如人。
拟古怨诗·其三
作者：凌义渠
朝代：明

天然一静女，随例斗长蛾。那必人言好，蛾眉洵自多。
拟古怨诗·其二
作者：凌义渠
朝代：明

碧桃天上种，幻作金钱花。却羡沾恩易，房房映日斜。
拟古怨诗·其四
作者：凌义渠
朝代：明

莫嫌青梅涩，回味芬且甘。君自爱荔枝，飞骑填海南。
新嘉驿感咏
作者：凌义渠
朝代：明

淡墨随烟拟向谁，邮亭是处结相思。欲知过客低回苦，遗袜当年传玩时。土花蚀尽不生春，啼笑匆匆识幻因。最是五更清梦杳，绕床残月独窥人。繇来此恨好相关，且向东君暂破颜。那管三春风雨后，飞花瓣瓣在人间。
新嘉驿感咏·其一
作者：凌义渠
朝代：明

淡墨随烟拟向谁，邮亭是处结相思。欲知过客低回苦，遗袜当年传玩时。
新嘉驿感咏·其三
作者：凌义渠
朝代：明

繇来此恨好相关，且向东君暂破颜。那管三春风雨后，飞花瓣瓣在人间。
新嘉驿感咏·其二
作者：凌义渠
朝代：明

土花蚀尽不生春，啼笑匆匆识幻因。最是五更清梦杳，绕床残月独窥人。
旅次闻隔壁棋子声
作者：凌义渠
朝代：明

一局覆清昼，停针辄按谱。两两喧笑杂，子落未遑数。校情孰争先，不拟孤注赌。只此就郎嬉，春残或可补。属耳偏有人，徘徊至亭午。花飞怕著身，业除诸恼苦。钏响隙边度，影匿光吞吐。聊试定中禅，寂寂天机舞。
无题
作者：凌义渠
朝代：明

剖分缕血为新联，文到精晖懒作椽。直是琵琶输饭甑，个侬无赖老临川。
无题
作者：凌义渠
朝代：明

托意深深未敢言，回灯乍复忆消魂。远山近莫浮眉色，莲子初开隐笑痕。可代忘忧书满幅，避人私语月当门。孤情恰共兰心婉，欹笔凝思坐小轩。
易㬢侯自楚致讯因寄诸子近艺
作者：凌义渠
朝代：明

江汉纪南国，精灵何皦皦。百物府其中，云霞以为表。盛满泄文章，猥大不能少。易生有私忧，研心及昏晓。淳意准奇思，循循以自考。谓予言不谬，避人相追讨。疑时眦欲张，笑来头屡掉。其所偕游者，人人领慧早。共知宝其天，一朴藏馀巧。爪揽透血痕，孰云兹技小。片纸涉江来，岁莫新怀抱。蜡梅破微馨，映之香逾矫。一读一寻思，字字耐深杳。
易曦侯率其伯叔二子诸门人见过
作者：凌义渠
朝代：明

一笑宛如昨，苍然揖古儒。谈谐仍未减，感慨不能无。子弟环相侍，诗书抱欲枯。借君愧素饱，谁谓伐檀孤。
春日次陆天随韵寄潘右安
作者：凌义渠
朝代：明

重重帘押晓氤氲，满幅春笺半泥君。剩有芜香堪共碾，閒翻梅翅几愁闻。莺啼落蕊干枝梦，燕俀双襟一缕云。掠罢宫鬟须对照，还谁品过婉儿文。
春日漫兴
作者：凌义渠
朝代：明

一番风雨一番尘，眼底韶华梦未真。面壁袛应书怪字，题诗久矣怯花神。谁当垒磈思浇酒，自领閒情拟赋甄。解道随缘无不可，少年容易惹颠嗔。浪花溪柳总纷纷，个里连绵日易曛。到枕几回抽冷焰，窥铜亲与押愁纹。偶然会意怜三笑，不为逃禅断五荤。拚向南枝随偃息，窗前百舌欲何云。局中应自混妍媸，怪雨盲风任所施。不信无盐饶半席，也知西子葬江鸱。恨馀赵氏孪生女，肠断杨家大小姨。一任蛾眉多薄命，妆成骨瘦悔蛾眉。聊凭短几决行藏，墨染杨岐祗自忙。试看眼中谁故物，那教眉画不时妆。棘闱射覆如骰子，艺苑留题是孔方。彼此一般无證佐，暂扶红额上排场。生来韵格故崎嵚，检点时贤愧少箴。第一生涯惟货殖，最无回味是书淫。守悭未必非完策，谋食终须负苦心。莫怪昔人贫彻骨，昔人容易侮黄金。为瑟为竽调转孤，文章千万一葫芦。几人能识真李贽，到处偏争假卓吾。每听风声思吠影，时留黛粉学妆狐。凭谁尽扫尘霾路，万里霜天湛玉壶。中原鞭弭许谁先，为爱雕虫道转玄。自昔文章重江左，即今芳誉贵临川。巧搜法象开天手，别运思维上水船。何物腐儒频缩舌，生来元不受人怜。造物何心妒复悭，凭谁叫转小儿天。好花长得陪妆面，锦字时能富酒钱。无象太平春共醉，有情夫妇月同圆。更须拨尽周公礼，日课南华第几篇。
春日漫兴·其一
作者：凌义渠
朝代：明

一番风雨一番尘，眼底韶华梦未真。面壁袛应书怪字，题诗久矣怯花神。谁当垒磈思浇酒，自领閒情拟赋甄。解道随缘无不可，少年容易惹颠嗔。
春日漫兴·其七
作者：凌义渠
朝代：明

中原鞭弭许谁先，为爱雕虫道转玄。自昔文章重江左，即今芳誉贵临川。巧搜法象开天手，别运思维上水船。何物腐儒频缩舌，生来元不受人怜。
春日漫兴·其三
作者：凌义渠
朝代：明

局中应自混妍媸，怪雨盲风任所施。不信无盐饶半席，也知西子葬江鸱。恨馀赵氏孪生女，肠断杨家大小姨。一任蛾眉多薄命，妆成骨瘦悔蛾眉。
春日漫兴·其二
作者：凌义渠
朝代：明

浪花溪柳总纷纷，个里连绵日易曛。到枕几回抽冷焰，窥铜亲与押愁纹。偶然会意怜三笑，不为逃禅断五荤。拚向南枝随偃息，窗前百舌欲何云。
春日漫兴·其五
作者：凌义渠
朝代：明

生来韵格故崎嵚，检点时贤愧少箴。第一生涯惟货殖，最无回味是书淫。守悭未必非完策，谋食终须负苦心。莫怪昔人贫彻骨，昔人容易侮黄金。
春日漫兴·其八
作者：凌义渠
朝代：明

造物何心妒复悭，凭谁叫转小儿天。好花长得陪妆面，锦字时能富酒钱。无象太平春共醉，有情夫妇月同圆。更须拨尽周公礼，日课南华第几篇。
春日漫兴·其六
作者：凌义渠
朝代：明

为瑟为竽调转孤，文章千万一葫芦。几人能识真李贽，到处偏争假卓吾。每听风声思吠影，时留黛粉学妆狐。凭谁尽扫尘霾路，万里霜天湛玉壶。
春日漫兴·其四
作者：凌义渠
朝代：明

聊凭短几决行藏，墨染杨岐祗自忙。试看眼中谁故物，那教眉画不时妆。棘闱射覆如骰子，艺苑留题是孔方。彼此一般无證佐，暂扶红额上排场。
春试偶以他事尼不得与闵园客同行途中恨之
作者：凌义渠
朝代：明

宛尔同追逐，重寻味似长。稍期平日意，引憩道途傍。有望兼晨夕，将心照雪霜。行行入凄澹，不独为离乡。
春雨
作者：凌义渠
朝代：明

妄意商晴雨，沉绵叹未休。生苔将及榻，抱卷欲登楼。竟日凭何遣，孤衷祗自仇。纷然多所念，不暇为春忧。
昼静
作者：凌义渠
朝代：明

耀晷正当天，午馀仍未缓。避热且闭门，细簟足舒展。墙头雀未停，户外蝇方满。小僮倚壁睡，迎凉恣偏袒。文史任堆前，意慵目力浅。聊刷面上尘，层层付清盥。嚣寂竟何常，去市止一版。偏爱昼能閒，不畏暑方喘。徘徊几岁时，日影忽西转。微听飒飒声，槐阴来别馆。
晓发感怀
作者：凌义渠
朝代：明

草草寝兴里，举头檐际看。无心申苦意，有梦各艰难。雾欲沿溪出，星留配月残。问余何所慕，脂辖未容安。
晓发河间道中
作者：凌义渠
朝代：明

指屈前途日，翻如望到家。早行迷近远，舆梦任欹斜。雾压村村路，霜明树树花。亦知寒气薄，官柳半藏鸦。
晚宿尹村见新月
作者：凌义渠
朝代：明

忆向长安别，还随此地亲。光从今日始，影若与年新。乍觉因春妩，非关对客颦。一般愁寂意，留伴未归人。
晚步
作者：凌义渠
朝代：明

拖阴花委艳，漏雾月留痕。远渡排燐尾，孤萤蹋莽根。戛喉诗鬼债，痁影女儿魂。一派蕉风涩，轻绵手自扪。齧齧复喁喁，留题却几封。靠人羞鹦鹉，泼毒懒蜈蚣。率尔梦中语，依稀病后逢。孟郊如不死，塌耳古墙东。
晚步·其一
作者：凌义渠
朝代：明

拖阴花委艳，漏雾月留痕。远渡排燐尾，孤萤蹋莽根。戛喉诗鬼债，痁影女儿魂。一派蕉风涩，轻绵手自扪。
晚步·其二
作者：凌义渠
朝代：明

齧齧复喁喁，留题却几封。靠人羞鹦鹉，泼毒懒蜈蚣。率尔梦中语，依稀病后逢。孟郊如不死，塌耳古墙东。
晚涉大江
作者：凌义渠
朝代：明

镇日苦风掀，为予偶屏息。江容狎可亲，面面揉蓝碧。返照结寒姿，群峰纷向夕。潜鳞同浴鹭，上下吹红沫。忽焉矗若屏，两岸划千尺。烟中不辨谁，鸦轧声相及。排樯如芒柽，倚竿出楼脊。人语喧覆舟，远渡归帆急。何处白茫茫，愁来暂可戢。
晚登岳阳楼
作者：凌义渠
朝代：明

浩淼将何极，登临若有端。凭轩不觉莫，湖气压城寒。细雨侵云去，长蜺抱日残。如闻帝子瑟，夜久渡艰难。
望九华得缘字
作者：凌义渠
朝代：明

色类纷难极，峰峰势蜿蜒。名从初地识，景自昔人笺。一抹清空气，无边华鬘天。嗟予行役倦，与订异时缘。
望金山
作者：凌义渠
朝代：明

复叠开三面，玲珑竖一拳。云根兼月涌，花萼借春妍。稳载同浮宅，孤擎到远天。迟回岚气合，星火出层巅。不少登临兴，无如眺听亲。寒潮侵古刹，突石卧奇人。注水添眉目，经冬损笑颦。宛成盆盎景，鸥鹜尽天真。
望金山·其一
作者：凌义渠
朝代：明

复叠开三面，玲珑竖一拳。云根兼月涌，花萼借春妍。稳载同浮宅，孤擎到远天。迟回岚气合，星火出层巅。
望金山·其二
作者：凌义渠
朝代：明

不少登临兴，无如眺听亲。寒潮侵古刹，突石卧奇人。注水添眉目，经冬损笑颦。宛成盆盎景，鸥鹜尽天真。
期赵生家演来晤
作者：凌义渠
朝代：明

莫雨入疏篁，暗泉吐清樾。持兹荅文心，苍寒那可说。唯君十指中，镂成山水窟。清痕刻欲枯，异趣搜将竭。同贺两诗魂，夜深犹未歇。念我识君时，瘦影双突兀。于今复几载，笔尖垂垂掘。谁能饥不愁，忍心事薇蕨。相望十亩间，寒光转荒忽。携尔苦吟身，同寄晚秋月。
杂忆诗
作者：凌义渠
朝代：明

烛花影簇小垂鬟，不待回眸意已关。渐近鸡鸣如有失，明星落落一人还。寻常寐熟日西斜，女伴催妆去踏花。幽素天然无可著，一痕檀粉落窗纱。夏日初长最泥人，半瓯擎到强沾唇。年来守净诚何意，蔬笋无多引箸频。曾淹静夜语移时，不定花魂猝未持。是鬓生香香附鬓，微粘枕畔气丝丝。绣被重蒙如未安，日光逗处怯幽单。慵深勉自扶头起，祗为陪郎及早餐。侍儿引镜裛红腮，忽忽妆成个费猜。或是隔帘传鹊讯，今朝唤得可人来。斟酌姮娥耐素秋，蛩心响答五更头。经年病渴知能遣，爱掩双扉境暂幽。频看星汉夜何其，秉烛追欢任所嬉。憎汝藏钩不厌数，教人眼下恨生离。颇饶孤韵略逢迎，小喜近前面发赪。眼底何人差免俗，侬心历历怨分明。风前一搦脆飞丝，沦落青衫共湿时。夜夜城乌啼彻曙，翻将新句比红儿。
杂忆诗·其一
作者：凌义渠
朝代：明

烛花影簇小垂鬟，不待回眸意已关。渐近鸡鸣如有失，明星落落一人还。
杂忆诗·其七
作者：凌义渠
朝代：明

斟酌姮娥耐素秋，蛩心响答五更头。经年病渴知能遣，爱掩双扉境暂幽。
杂忆诗·其三
作者：凌义渠
朝代：明

夏日初长最泥人，半瓯擎到强沾唇。年来守净诚何意，蔬笋无多引箸频。
杂忆诗·其九
作者：凌义渠
朝代：明

颇饶孤韵略逢迎，小喜近前面发赪。眼底何人差免俗，侬心历历怨分明。
杂忆诗·其二
作者：凌义渠
朝代：明

寻常寐熟日西斜，女伴催妆去踏花。幽素天然无可著，一痕檀粉落窗纱。
杂忆诗·其五
作者：凌义渠
朝代：明

绣被重蒙如未安，日光逗处怯幽单。慵深勉自扶头起，祗为陪郎及早餐。
杂忆诗·其八
作者：凌义渠
朝代：明

频看星汉夜何其，秉烛追欢任所嬉。憎汝藏钩不厌数，教人眼下恨生离。
杂忆诗·其六
作者：凌义渠
朝代：明

侍儿引镜裛红腮，忽忽妆成个费猜。或是隔帘传鹊讯，今朝唤得可人来。
杂忆诗·其十
作者：凌义渠
朝代：明

风前一搦脆飞丝，沦落青衫共湿时。夜夜城乌啼彻曙，翻将新句比红儿。
杂忆诗·其四
作者：凌义渠
朝代：明

曾淹静夜语移时，不定花魂猝未持。是鬓生香香附鬓，微粘枕畔气丝丝。
杂感
作者：凌义渠
朝代：明

何处相关觉可怜，眉痕依约晓灯前。早知妾命轻于叶，便入欢场也黯然。翻因憔悴识容姿，病到披离好自持。欲订同心愁决绝，花开风里不多时。
杂感·其一
作者：凌义渠
朝代：明

何处相关觉可怜，眉痕依约晓灯前。早知妾命轻于叶，便入欢场也黯然。
杂感·其二
作者：凌义渠
朝代：明

翻因憔悴识容姿，病到披离好自持。欲订同心愁决绝，花开风里不多时。
枫亭驿荔枝数株甚古云数百年物
作者：凌义渠
朝代：明

经谁手植古亭边，宅近端明世所传。不染烟霜肤更泽，独超尘劫气恒坚。根蟠苍兕疑掀地，㷔发红云直透天。多少澜翻人事内，秋风筐实自年年。
柏乡公署看月
作者：凌义渠
朝代：明

独夜清如许，何能遂掩扉。庭空滋皎皎，叶坠故飞飞。当食频停箸，侵寒未授衣。灯花挑更结，差以慰将归。偶然月下立，私自惜幽凉。怅望云千里，裁书雁几行。霜威入鬓早，烛焰照愁长。指我栖迟路，低头愧未遑。
柏乡公署看月·其一
作者：凌义渠
朝代：明

独夜清如许，何能遂掩扉。庭空滋皎皎，叶坠故飞飞。当食频停箸，侵寒未授衣。灯花挑更结，差以慰将归。
柏乡公署看月·其二
作者：凌义渠
朝代：明

偶然月下立，私自惜幽凉。怅望云千里，裁书雁几行。霜威入鬓早，烛焰照愁长。指我栖迟路，低头愧未遑。
柘皋道中
作者：凌义渠
朝代：明

扶泥滑滑遍蒿莱，盼到新晴眼乍开。一抹浓云缘岭去，数湾流水绕圩回。山民顿见风还古，名胜犹疑志未该。屈曲从舆高复下，褰帷敞目亦悠哉。
柬熊玄年有怀金正希太史尹宣子进士
作者：凌义渠
朝代：明

热耳时名各占先，忖疑霏映自山川。难为兄弟称三子，骤许心交得两贤。止观澄澄曾对默，机情濯濯偶相怜。饶君举体能兼美，愧我追随独惘然。
柳枝词
作者：凌义渠
朝代：明

一枝低趁却沾尘，不耐封姨作色嗔。好把愁丝收拾尽，章台容易逐他人。几度更衣未忍辞，回眸那敢说恩私。乍思怜母还怜婿，背立无言独忖时。
柳枝词·其一
作者：凌义渠
朝代：明

一枝低趁却沾尘，不耐封姨作色嗔。好把愁丝收拾尽，章台容易逐他人。
柳枝词·其二
作者：凌义渠
朝代：明

几度更衣未忍辞，回眸那敢说恩私。乍思怜母还怜婿，背立无言独忖时。
梁原铺读沁水张侍御壁间诗
作者：凌义渠
朝代：明

懒将旧恨话残宵，知有遗灵尚可招。偶尔题桥怀古意，墨波黯黯未全消。
次早重登岳阳楼
作者：凌义渠
朝代：明

朝光千里豁，到此不能还。秋向何方老，波从今日閒。情魂屡欲换，哀乐默相关。亦有堪依处，茫茫湖畔山。
步寻竹潭
作者：凌义渠
朝代：明

自可呼私路，翳然隐一泓。投钱听共汲，留影照微清。竹气森能立，苔纹斜与萦。渟渟焉所托，漱入岕香生。
武冈东塔寺见柳柏数株
作者：凌义渠
朝代：明

形类何纷糺，耳目亦难悉。炎方气候殊，草木更杂出。曾笺柳柏名，于焉辨其实。两树合成身，贞心而脆质。袅袅亦森森，凉月徘徊入。拜舞低趁风，阴翠凝如湿。莺燕弗错投，鸾凤肯妄集。我来古塔畔，寻思久伫立。岂抱衰季心，不敢倚孤直。弄姿霜霰中，兹理谁能测。
水灯
作者：凌义渠
朝代：明

悬知离火宅，未肯背明栖。一叶才能汎，中流此不迷。枫根逢月黑，芦渚觉风嘶。残烬飘何极，荧荧早向西。
永丰馆归梦
作者：凌义渠
朝代：明

远从云际见江枫，是夜归心得暂通。路接艰危魂更怯，风吹断续话谁终。幽人早觉田园好，游子兼愁霜露空。无限秋思蛩唤起，驿门孤闭乱山中。
汎画溪
作者：凌义渠
朝代：明

短棹徐相引，沿洄听所寻。山馀藏露态，云幻有无心。细树低萦拂，平湾挹静深。怅然增兴绪，那问暮烟沉。
池阳问罗师撤瑟晨已百日矣因稍次声泪为句以雪余恸尚未忍作挽章也
作者：凌义渠
朝代：明

夙昔登堂约，兹游难复论。拟到渐生畏，衔悲俄及门。霜霰逼人栗，空堂影翻翻。几格惨灰色，童仆意沮烦。破胸聊一哭，仰视噤无言。幽明烱可照，为我或声吞。空馀千古业，孤稚未知尊。孀闺抱寒石，春昼不生温。忍见衰莫翁，举止半蹇屯。临去何当恝，踌躇百感繁。出门几回首，步步强追援。九子夺眉青，所愁风雨掀。还持一掬泪，晓夜感精䰟。相关自有故，不独为酬恩。
池阳问罗师撤瑟晨已百日矣因稍次声泪为句以雪余恸尚未忍作挽章也
作者：凌义渠
朝代：明
体裁：古风

夙昔登堂约，兹游难复论。拟到渐生畏，衔悲俄及门。霜霰逼人栗，空堂影翻翻。几格惨灰色，童仆意沮烦。破胸聊一哭，仰视噤无言。幽明烱可照，为我或声吞。空馀千古业，孤稚未知尊。孀闺抱寒石，春昼不生温。忍见衰莫翁，举止半蹇屯。临去何当恝，踌躇百感繁。出门几回首，步步强追援。九子夺眉青，所愁风雨掀。还持一掬泪，晓夜感精魂。相关自有故，不独为酬恩。
汪如石以南池十诗索和依韵荅其一即为赠
作者：凌义渠
朝代：明

古池兼胜友，其奈欲归船。溜急何方雨，秋喧几树蝉。引泉接众力，留咏发高天。澹约真吾事，同君守一毡。
汶阳怀范香令
作者：凌义渠
朝代：明

一泓绕郭细生鳞，风日含情早觉春。应记他年半面好，偶然兹地宰官身。怀砖树碣寻常事，说梦言愁宜此人。不道政成频去扫，行来步步惜香尘。
沈令升目疾讯之
作者：凌义渠
朝代：明

残暑未遑却，新凉日以几。闭门兼理疾，酬答雅能稀。五色纷为役，一灯寒更微。期君声影外，瞑坐见因依。
沙河道中
作者：凌义渠
朝代：明

寒气初浓风渐加，日光斜逗冷沉沙。皑皑恍忆峰前雪，猎猎真同塞下花。欲落群鸦千万点，才添荒戍两三家。回看夹道垂残柳，百念攒心未有涯。
河行即目
作者：凌义渠
朝代：明

生涯一叶等微泡，天际浮空黑白淆。灶下游鱼群入釜，梁间乳燕不归巢。溯深既畏篙难进，驾浅还愁舟乍胶。独夜苍茫情更怯，暂留初月到眉梢。撼地殷天势欲吞，萧萧竹笪系何门。荒祠古像随流塌，茅屋穷黎逐水奔。凉窭不堪装更薄，纵横怪尔盗犹存。风波咫尺艰如许，竟日沿洄只绕村。点点遥山蘸碧螺，晴光共喜客帆多。鱼梁约水依痕减，鸦阵排樯带影过。索食神巫争上下，舞蛮小妓学婆娑。惊涛乍息魂犹悸，渐及清淮放棹歌。滔滔不住日喧豗，泊岸何时首几回。在垤鹳犹知雨后，退飞鹢亦避风灾。身沦弱海迷难渡，眼认浮沤幻结胎。悟到一舟奄忽尽，形神假合转堪哀。
河行即目·其一
作者：凌义渠
朝代：明

生涯一叶等微泡，天际浮空黑白淆。灶下游鱼群入釜，梁间乳燕不归巢。溯深既畏篙难进，驾浅还愁舟乍胶。独夜苍茫情更怯，暂留初月到眉梢。
河行即目·其三
作者：凌义渠
朝代：明

点点遥山蘸碧螺，晴光共喜客帆多。鱼梁约水依痕减，鸦阵排樯带影过。索食神巫争上下，舞蛮小妓学婆娑。惊涛乍息魂犹悸，渐及清淮放棹歌。
河行即目·其二
作者：凌义渠
朝代：明

撼地殷天势欲吞，萧萧竹笪系何门。荒祠古像随流塌，茅屋穷黎逐水奔。凉窭不堪装更薄，纵横怪尔盗犹存。风波咫尺艰如许，竟日沿洄只绕村。
河行即目·其四
作者：凌义渠
朝代：明

滔滔不住日喧豗，泊岸何时首几回。在垤鹳犹知雨后，退飞鹢亦避风灾。身沦弱海迷难渡，眼认浮沤幻结胎。悟到一舟奄忽尽，形神假合转堪哀。
洞庭湖
作者：凌义渠
朝代：明

瞿然駴顾心靡止，以目追目晶光起。未信长天散作烟，独愁大地消成水。日月停轮迟不飞，委堕中流流无已。淘泻世界入玻璃，表里通明八百里。雁影鸥群岂易留，白蘋红蓼将何倚。百灵出入闪物象，晓暮阴晴尽波诡。含嚬孰辨古黄陵，廓落孤怀乃如此。
济甫追送齐安风阻江干不获再晤对使寄谏
作者：凌义渠
朝代：明

依依閒署觉心遐，感汝拿舟不住家。为怯风波惟抱膝，偶伤迟莫忽长嗟。相期国手三年艾，休羡时人一日花。正使明朝江可渡，谁堪数语即天涯。
浠上詹卓尔同金卜公丘景庭官绥之诸子邀集斋中
作者：凌义渠
朝代：明

雅抱清衷各自专，一灯款款若为缘。交无新旧期能笃，路绕山溪不觉绵。菊向道途送九日，茶留情韵入三泉。难从此际商来约，散立中宵月半天。
渔舟词
作者：凌义渠
朝代：明

江心一舟才如掌，来无所从去何往。已见滚入急浪中，忽然涌出潮头上。一天风雨正狂颠，匝网水底信风牵。恍惚浪与舟为一，舟有起伏浪随圆。观之既久渐愁蹙，摇簸远空如败木。不信篷箬覆重重，中有渔翁睡方熟。
渡湘江大风
作者：凌义渠
朝代：明

江容未可狎，难测是秋深。碧处俄成黑，晴天亦自阴。跳波穿及面，碎石过惊心。双桨愁无力，回旋只近林。
渡滹沱河
作者：凌义渠
朝代：明

硬将脚力当双戨，出没苍烟信马驮。时值冬初风渐？，望穷天末雁频过。为防石截难移趾，愁见津迷且细哦。霍霍水声争上下，也知旧事几销磨。
渡滹沱河
作者：凌义渠
朝代：明
体裁：七言律诗

硬将脚力当双戨，出没苍烟信马驮。时值冬初风渐�，望穷天末雁频过。为防石截难移趾，愁见津迷且细哦。霍霍水声争上下，也知旧事几销磨。
游岳麓
作者：凌义渠
朝代：明

岳势绵绵远将歇，我游于此发其端。因悟高厚不自息，随脉浩衍生波澜。首尾一气相原委，中藏岑壑何巉岏。近量一江平且狭，俯临众岫郁如蟠。松栝修修当午直，茅萧发发受风宽。磨错崖光置碣古，徘徊石路守僧残。却舆缓步随行止，森竦参差非一观。有意独寻不挈侣，倚石攀枝耐久安。忽过片云迎面湿，冥濛散入数峰寒。
湖口望君山
作者：凌义渠
朝代：明

黛螺一点寄清都，映入微茫看欲无。匝地云涛晚渐合，沉沉片影不胜孤。幻成蜃市偶分明，有处居然通凿耕。虔奉湘君君一岛，缁流渔户即编氓。块阜曾闻接水宫，有无灵昧古今同。心知未得乘流上，但看帆帆趁好风。孤光戛戛骤能安，万叠冲波泄不乾。未免替愁风雨夜，鱼龙挟去恐非难。
湖口望君山·其一
作者：凌义渠
朝代：明

黛螺一点寄清都，映入微茫看欲无。匝地云涛晚渐合，沉沉片影不胜孤。
湖口望君山·其三
作者：凌义渠
朝代：明

块阜曾闻接水宫，有无灵昧古今同。心知未得乘流上，但看帆帆趁好风。
湖口望君山·其二
作者：凌义渠
朝代：明

幻成蜃市偶分明，有处居然通凿耕。虔奉湘君君一岛，缁流渔户即编氓。
湖口望君山·其四
作者：凌义渠
朝代：明

孤光戛戛骤能安，万叠冲波泄不乾。未免替愁风雨夜，鱼龙挟去恐非难。
湘乡一路苦雨漫赋十五韵
作者：凌义渠
朝代：明

连阴久未厌，雨脚又纷纷。何处藏微照，经旬布密云。暂明还复暗，垂缓更愁殷。不雾天如曀，非烟气亦煴。罩来山悄悄，过去水沄沄。苔药香无次，松杉湿不分。石冈牛自绕，汀渚鸭为群。断梗牵茅舍，寒花缀野坟。林峦苍可悦，空远浩无垠。及兹未亭午，俄顷即斜曛。樵子扶藤弱，牧人荷笠勤。依丛喧细鸟，恋草聚馀蚊。山店门关早，仆夫酒到醺。凄清陪永夜，辗转望初昕。渐觉虫思短，幽幽独我闻。
滁阳燕亭午憩时与虞素心囧卿谈文
作者：凌义渠
朝代：明

空霭如相逼，层层隐古滁。煮茶当昼迥，借榻得风徐。素尚周旋外，文情点画馀。炎歊殊未歇，恋此待何如。
潜山旅舍
作者：凌义渠
朝代：明

满酌聊将浊酒酤，行行转复怯前途。四围草树兼风猛，一带茅茨照月孤。饥鼠欲来灯已暗，啼螀不彻梦全无。可知一夜寒侵骨，才说经秋意蚤枯。
潞河初入舟
作者：凌义渠
朝代：明

夙昔迈征意，黾勉敬其仪。仄行无坦步，扣策策已疲。天高不可恃，诚心易受欺。辕奔而舟覆，孰为辨夷尼。以此迭相攻，躁扰缠心脾。乞我一杯水，亦足朗须眉。矧兹百斛舟，稳载何弗宜。乍可伫凉月，兼能延晚飔。随樯云光转，逐岸蝉声移。纡徐鸥鹭侧，昼寝梦故怡。忽念长安道，赫赫罩炎曦。幸收日下影，来此河之湄。无乃世网密，复言某在斯。
濠梁渡口
作者：凌义渠
朝代：明

满掬沙尘影，泚然向此中。鸥凫随俯仰，厉揭自西东。寒暴恒愁雪，帆轻不问风。潺湲如可听，孤梦恰能通。
灯市歌
作者：凌义渠
朝代：明

眼迷真赝底相蒙，傍午喧阗僦几丛。断竹焦桐随意识，镂脂画卵总输工。双扉昼键寂无悰，缓辔邀群信所从。免得归来添惋惜，唐碑晋帖可曾逢。南妆强学黛重描，月下逢迎手并招。夜色天街澄似水，低头早过第三桥。翻得升平调若何，烛香影里醉婆娑。任教百戏随宜闹，也遣春宵点缀多。
灯市歌·其一
作者：凌义渠
朝代：明

眼迷真赝底相蒙，傍午喧阗僦几丛。断竹焦桐随意识，镂脂画卵总输工。
灯市歌·其三
作者：凌义渠
朝代：明

南妆强学黛重描，月下逢迎手并招。夜色天街澄似水，低头早过第三桥。
灯市歌·其二
作者：凌义渠
朝代：明

双扉昼键寂无悰，缓辔邀群信所从。免得归来添惋惜，唐碑晋帖可曾逢。
灯市歌·其四
作者：凌义渠
朝代：明

翻得升平调若何，烛香影里醉婆娑。任教百戏随宜闹，也遣春宵点缀多。
玄素宗侯就晤梅川小饮四高楼上
作者：凌义渠
朝代：明

相逢意外忽如新，把酌仍然旧主人。滋味久能知我薄，茶蔬当下见君真。授衣未卜寒侵晚，倚槛同看叶落频。犹忆几山花石好，再经转徙是何因。
玉儿怨
作者：凌义渠
朝代：明

萧家天子搯花心，田家小儿癞麒麟。窝云委堕抛香颈，双尖折折到宫门。瘦影剪肌何所似，蔷薇历乱啼幽素。春魂一线背斜阳，两两游蜂浥寒唾。
画兰诗
作者：凌义渠
朝代：明

睡起慵多欹花骨，云情晻暧兴复没。那用粉本借春工，偶然以意轻点拂。曾闻此花最泥人，低枝贪近女儿身。参差不避纤手摘，两两痴婢苦遭嗔。画者何人差能似，蜂蝶留连诚何取。夜深举笔醮花神，祇恐幽香荡无主。
留别刘晖吉司理
作者：凌义渠
朝代：明

衙庭峰影簇如簪，坐起行吟致尽酣。政入委蛇君较得，梦成迁扰我何堪。耶溪恰好乘春泛，古穴曾闻列炬探。独少清机相接取，虚留双屐越江南。一往孤畸不自禁，驱来碌碌负初心。寻声未拟追良晤，托迹终能倚素襟。梵夹乍舒时避湿，苇帘低捲日愁阴。对君讵免为清态，洗眼窗前照莫岑。
留别刘晖吉司理·其一
作者：凌义渠
朝代：明

衙庭峰影簇如簪，坐起行吟致尽酣。政入委蛇君较得，梦成迁扰我何堪。耶溪恰好乘春泛，古穴曾闻列炬探。独少清机相接取，虚留双屐越江南。
留别刘晖吉司理·其二
作者：凌义渠
朝代：明

一往孤畸不自禁，驱来碌碌负初心。寻声未拟追良晤，托迹终能倚素襟。梵夹乍舒时避湿，苇帘低捲日愁阴。对君讵免为清态，洗眼窗前照莫岑。
病起
作者：凌义渠
朝代：明

徒言百岁赊，宛转随尘蠛。习荼讵识苦，濒危乃清切。万钧悬一丝，鼠齧垂垂绝。秋瓜摘渐稀，层冰踏将裂。铢铢悉上心，神鬼纷相掣。遑复念其馀，我躬自不阅。常忧食未充，至此方知噎。横身炽炭炉，至此才言热。晨钟一以扣，帏灯晃明灭。及尔未灭时，微光尚可掇。乞取孱驱在，形魂相见初。转觉无系著，哀至不能纾。何以息诸妄，一梦且蘧蘧。空隙度微月，光影本来虚。再须拾爪发，重与整簪裾。见人肃拜跪，裹头对诗书。视息苟未免，吾敢厌囚拘。邈兹千古意，流叹在居诸。居诸我不违，过此将何如。
病起·其一
作者：凌义渠
朝代：明

徒言百岁赊，宛转随尘蠛。习荼讵识苦，濒危乃清切。万钧悬一丝，鼠齧垂垂绝。秋瓜摘渐稀，层冰踏将裂。铢铢悉上心，神鬼纷相掣。遑复念其馀，我躬自不阅。常忧食未充，至此方知噎。横身炽炭炉，至此才言热。晨钟一以扣，帏灯晃明灭。及尔未灭时，微光尚可掇。
病起·其二
作者：凌义渠
朝代：明

乞取孱驱在，形魂相见初。转觉无系著，哀至不能纾。何以息诸妄，一梦且蘧蘧。空隙度微月，光影本来虚。再须拾爪发，重与整簪裾。见人肃拜跪，裹头对诗书。视息苟未免，吾敢厌囚拘。邈兹千古意，流叹在居诸。居诸我不违，过此将何如。
登一角峰头
作者：凌义渠
朝代：明

眼光及天耳垂谷，密絙悬舆踏空曲。步步寒瘁不能言，稍见陂陁息初属。万点晴光遥起灭，散乱白云若沙雪。一气中边楚粤分，下界浮烟酣如结。久立独觉此峰尊，馀者碌碌不敢絜。别耸远峰势疑争，划天拔地剑铓青。人言猺户窟其下，有门双峙矗若屏。石门进可几十里，黑箐黄茅互表里。慨然飞陟奈途穷，收召精魂自此止。
白�园感梦
作者：凌义渠
朝代：明
体裁：七言绝句

桃花漠漠信全乖，中夜波涛急似淮。髣髴呼名才两字，伴人幽独到天涯。
皇极殿成宴百官
作者：凌义渠
朝代：明

天心如再朗，岂乐万方同。俭德垂深永，慈情及耋童。瑞分尧座膳，卑准夏王宫。听默辰居北，宣威日在东。欣知早敛福，不觉叹成功。蓄荩诚靡极，明时许尽通。
皖城署中卧病
作者：凌义渠
朝代：明

剪春风雨何豪遒，虫鸟尽日声喧啾。眼前怪物纷如蛔，或据其胸馆其后。天用疾厄为予寿，愧我苦吟成细瘦。嗟哉有命蝎为宫，臂股跧弯半幅中，颓然笑忆鸡栖翁。
盛灵飞以访吴兴山水至余适自楚归雨中留饮
作者：凌义渠
朝代：明

如兹好事见何曾，拟伴同游适未能。得句口忙频授子，寻山路杳辄依僧。情悰离合恒三稔，语话连绵共一灯。偶及湘天清绝处，爱君酒趣亦旋增。
石麟岩
作者：凌义渠
朝代：明

山情屼屼来无已，陡见棱层又此岩。怪石乱垂愁割面，湿云低度欲蒸衫。如麟堕地空凝想，有竹当楼且免芟。多少好峰藏不住，时穿片影入丛杉。
秋夜
作者：凌义渠
朝代：明

一般虫韵搅谁酸，灰死垆欹共懒残。饶尽人间惆怅事，小萤冲月掠丛寒。绊云偷影玉儿神，楚楚宫钗月到门。祗恨抱香同一死，几多风焰喝娇魂。擘将心事恳来生，首尾伤心凑不成。点点明河寒似水，教人著眼怕分明。织病缲愁未解欢，秋肌不检五更寒。是谁消得无明泪，堕粉零脂湿牡丹。
秋夜·其一
作者：凌义渠
朝代：明

一般虫韵搅谁酸，灰死垆欹共懒残。饶尽人间惆怅事，小萤冲月掠丛寒。
秋夜·其三
作者：凌义渠
朝代：明

擘将心事恳来生，首尾伤心凑不成。点点明河寒似水，教人著眼怕分明。
秋夜·其二
作者：凌义渠
朝代：明

绊云偷影玉儿神，楚楚宫钗月到门。祗恨抱香同一死，几多风焰喝娇魂。
秋夜·其四
作者：凌义渠
朝代：明

织病缲愁未解欢，秋肌不检五更寒。是谁消得无明泪，堕粉零脂湿牡丹。
秋夜读甫里集
作者：凌义渠
朝代：明

阁寒偷艳搅人清，妖倩时能扮老成。蝶翅不教留好梦，花房无复稳春情。频搊蕙带书空影，静格蕉檐逼露声。料得邻翁欠伸后，一庭痁鬼月微明。
秋怀
作者：凌义渠
朝代：明

曾闻燕市花，焙根出土穴。扶疏能几时，生意蚤萎折。相传利州石，暴长四十尺。物苟昧其天，非祥遂为孽。旁行笑独行，纡捷敢相絜。独行胜旁行，差能免蹉跌。石上一寸蒲，棱棱八九节。黄杨虽厄闰，终不犯寒热。如彼绿拗儿，故当耐其拙。并置屏几间，聊复从所悦。昔有嗜痂癖，雅非医所疗。昌歜与醋芹，难为馋腹道。或以黑为美，神君先祀灶。掠食及虫蛙，醲过八珍芼。钧天未拟听，鸦鸣不言噪。舌本既参差，识情递眩眊。若以从旁观，谁正谁为倒。兹理故难齐，渑淄有时冒。大江日夜流，无风亦浩浩。东西歘易失，白日遂蹉跎。零露湑未已，亦复遍庭莎。僶俛岁方晏，谁与起沉瘥。悬的纷相射，方书费编摩。五脏如能语，一味已云多。有樊轻可闯，层阜为陂陀。驱车誇疾走，将无慎轗轲。精良问硗确，隐隐待甄磨。神明如不昧，羲驭且回戈。莫学三眠柳，迎秋早婆娑。松柏蔼相欢，芝蕙潜相恻。无间似天亲，有怀坚可泐。愧彼悠悠子，缘情事雕饰。蓄意待仁贤，论交宁取啬。鹦鹉恋故群，同忧不避湿。濡翮以救焚，人嗤嗤亦得。
秋怀·其一
作者：凌义渠
朝代：明

曾闻燕市花，焙根出土穴。扶疏能几时，生意蚤萎折。相传利州石，暴长四十尺。物苟昧其天，非祥遂为孽。旁行笑独行，纡捷敢相絜。独行胜旁行，差能免蹉跌。石上一寸蒲，棱棱八九节。黄杨虽厄闰，终不犯寒热。如彼绿拗儿，故当耐其拙。并置屏几间，聊复从所悦。
秋怀·其三
作者：凌义渠
朝代：明

东西歘易失，白日遂蹉跎。零露湑未已，亦复遍庭莎。僶俛岁方晏，谁与起沉瘥。悬的纷相射，方书费编摩。五脏如能语，一味已云多。有樊轻可闯，层阜为陂陀。驱车誇疾走，将无慎轗轲。精良问硗确，隐隐待甄磨。神明如不昧，羲驭且回戈。莫学三眠柳，迎秋早婆娑。
秋怀·其二
作者：凌义渠
朝代：明

昔有嗜痂癖，雅非医所疗。昌歜与醋芹，难为馋腹道。或以黑为美，神君先祀灶。掠食及虫蛙，醲过八珍芼。钧天未拟听，鸦鸣不言噪。舌本既参差，识情递眩眊。若以从旁观，谁正谁为倒。兹理故难齐，渑淄有时冒。大江日夜流，无风亦浩浩。
秋怀·其四
作者：凌义渠
朝代：明

松柏蔼相欢，芝蕙潜相恻。无间似天亲，有怀坚可泐。愧彼悠悠子，缘情事雕饰。蓄意待仁贤，论交宁取啬。鹦鹉恋故群，同忧不避湿。濡翮以救焚，人嗤嗤亦得。
秋林
作者：凌义渠
朝代：明

空林抱霜归，静者知其变。红紫既以繁，苍黝纷相眩。色中更设色，淡浓随类绚。高下疏密间，顿使眼波幻。强拟作春花，目前亦幽茜。熟视多死气，自然难久恋。艳艳复凄凄，严风吹更绽。譬若灯垂灭，犹得一回灿。猛思万绿光，无端发深叹。
秋荷效李锦瑟
作者：凌义渠
朝代：明

粉悄香乾烂不收，晚汀风薄暗垂头。勾人嫩喘红儿泪，蘸客伤心玉姊愁。翠袖自支斜照湿，零钿从泛晓萤留。依稀欲梦寒塘月，怕碾香魂半面羞。一枝低颤倚愁看，点点湘纹飒雨残。朱箔任欹钗尚缓，露檐偷立唾微寒。玉儿到死香为骨，倩女匀妆泪作瘢。有底心情酬未了，凉蟾还似趁幽单。强依初日暂低濛，半剪颓痕拓未工。翠碧捎残惊坠叶，蜻蜓贴久稳迎风。閒搊江芷留鞋浅，醉倚唇丝亚影红。隔岸如闻枫露泻，湿萤差坐语丛丛。姮娥娇拥兔辉眠，殢脸轻沤欲暮天。午睡可堪留墨竹，临春亲与试花笺。香栖翠琢凭谁主，割水拖脂渐可怜。恰忆当年旧锦袜，邮亭相傍数金钱。
秋荷效李锦瑟·其一
作者：凌义渠
朝代：明

粉悄香乾烂不收，晚汀风薄暗垂头。勾人嫩喘红儿泪，蘸客伤心玉姊愁。翠袖自支斜照湿，零钿从泛晓萤留。依稀欲梦寒塘月，怕碾香魂半面羞。
秋荷效李锦瑟·其三
作者：凌义渠
朝代：明

强依初日暂低濛，半剪颓痕拓未工。翠碧捎残惊坠叶，蜻蜓贴久稳迎风。閒搊江芷留鞋浅，醉倚唇丝亚影红。隔岸如闻枫露泻，湿萤差坐语丛丛。
秋荷效李锦瑟·其二
作者：凌义渠
朝代：明

一枝低颤倚愁看，点点湘纹飒雨残。朱箔任欹钗尚缓，露檐偷立唾微寒。玉儿到死香为骨，倩女匀妆泪作瘢。有底心情酬未了，凉蟾还似趁幽单。
秋荷效李锦瑟·其四
作者：凌义渠
朝代：明

姮娥娇拥兔辉眠，殢脸轻沤欲暮天。午睡可堪留墨竹，临春亲与试花笺。香栖翠琢凭谁主，割水拖脂渐可怜。恰忆当年旧锦袜，邮亭相傍数金钱。
稚儿识字歌
作者：凌义渠
朝代：明

残月辉辉惜夜短，为欢无间笑声煖。捏蓝涂皂各纷纭，偏汝携毫未曾懒。小小眼光贮几字，字字能以意取譬。偶然道著喜点头，移时敛手默含羞。偏傍形似易相乱，欲辨未辨试推求。推求不了鼓催起，亟从阿母索刀子。率然下阶忘所以，一编翻覆灯光里。
红夹沟桃林诸处
作者：凌义渠
朝代：明

柔飔听入总骚牢，踏踏荒原静不嚣。历劫犹馀风气朴，论材独让古人豪。饥乌负影窥斜日，怯马奔嘶阻乱涛。著眼苍茫看渐熟，浇愁那复借村醪。
美人蕉
作者：凌义渠
朝代：明

屏却秋声倚冬旭，数枝的烁映深绿。粲粲流光及户庭，敛向朱颜笑未足。插瓶入镜添多态，秾华萧瑟宛相代。那得雪片罩嫣姿，摩诘图中观自在。谁言花耐百日红，此红宁与俗艳同。唯愿抽心守芳素，莫令长被颜色误。
胡端叔招饮月泉观剧
作者：凌义渠
朝代：明

一抹柔痕著眼鲜，藏春十五故娟娟。妆凝薄鬓将雏燕，蕊抱红心未放莲。歌板暂停残照里，閒情早憩晚凉天。醉馀归路迷泉影，山月斜飞又欠圆。
自团风镇沿江西行
作者：凌义渠
朝代：明

未及涉江去，回环此眺听。凉秋涵一旷，云物何泠泠。浪偃矶初落，风迟帆乍停。芋田锄后熟，蓝圃望中青。挽罟依沙岸，悬帘截水亭。断苇生远响，丛芷发微馨。目极俄伤晚，千山不一形。霞光隐日脚，青紫界苍冥。劳生会有极，动者亦云宁。吾行适未息，催火出林坰。
自邯郸之磁州
作者：凌义渠
朝代：明

风日朝来爽，山原四望通。有怀悲逝水，无语送飞鸿。公子侠游窟，佳人纨绮丛。参差那可问，一线枕痕中。早觉神仙天，何言霸业销。台馀烟点点，嶂列翠迢迢。宿案谁能了，悲歌差足豪。载驰游子意，敢诉去程遥。
自邯郸之磁州·其一
作者：凌义渠
朝代：明

风日朝来爽，山原四望通。有怀悲逝水，无语送飞鸿。公子侠游窟，佳人纨绮丛。参差那可问，一线枕痕中。
自邯郸之磁州·其二
作者：凌义渠
朝代：明

早觉神仙天，何言霸业销。台馀烟点点，嶂列翠迢迢。宿案谁能了，悲歌差足豪。载驰游子意，敢诉去程遥。
舟卧听雪
作者：凌义渠
朝代：明

腊月如常暖，兹宵觉未曾。听声仍带雨，散粒乍为冰。以我客途始，遥知寒思增。与舟相齧处，彻夜冻层层。
舟宿京口
作者：凌义渠
朝代：明

城乌绕堞怯高寒，彻曙严更听未残。骨肉轻离千绪结，图书稳付一肩安。厌兵渐觉愁江叟，转饷仍闻急县官。真愧蚩蚩篱壁下，远行待吉始知难。
舟雨怨
作者：凌义渠
朝代：明

欢情并苦绪，夜语到流连。小雨差能听，残灯尚及眠。有声相尔汝，无路忏人天。低掩篷窗下，更深各悄然。蓦见苍茫色，愁凝春事中。是歌皆懊恼，何物似心忡。花老将辞蒂，人归或化虹。依风语断续，祗觉太匆匆。
舟雨怨·其一
作者：凌义渠
朝代：明

欢情并苦绪，夜语到流连。小雨差能听，残灯尚及眠。有声相尔汝，无路忏人天。低掩篷窗下，更深各悄然。
舟雨怨·其二
作者：凌义渠
朝代：明

蓦见苍茫色，愁凝春事中。是歌皆懊恼，何物似心忡。花老将辞蒂，人归或化虹。依风语断续，祗觉太匆匆。
花朝
作者：凌义渠
朝代：明

时维春半意何求，的皪花情妙在幽。自此片光兼片影，端然宜笑亦宜愁。轻阴拂拂初能染，浅渚泠泠适可游。无那午炊梦正熟，一丝飘堕鄂君舟。
芳兰怨
作者：凌义渠
朝代：明

合欢明月讵须论，梦入湘沅乍返魂。无可篆心香一点，将何寄远泪重痕。早嫌腕弱宁辞拙，为怯风多许护存。掷向道傍薪共束，衔恩未敢冒称恩。数枝缄慎过南金，忍遣尘沾与蠹侵。日落小窗频送眼，天寒翠袖好关心。初疑幽谷无人问，再虑危芳堕砌深。口嚼莲须应独苦，衔杯不语到而今。
芳兰怨·其一
作者：凌义渠
朝代：明

合欢明月讵须论，梦入湘沅乍返魂。无可篆心香一点，将何寄远泪重痕。早嫌腕弱宁辞拙，为怯风多许护存。掷向道傍薪共束，衔恩未敢冒称恩。
芳兰怨·其二
作者：凌义渠
朝代：明

数枝缄慎过南金，忍遣尘沾与蠹侵。日落小窗频送眼，天寒翠袖好关心。初疑幽谷无人问，再虑危芳堕砌深。口嚼莲须应独苦，衔杯不语到而今。
茶池
作者：凌义渠
朝代：明

湖山叠若屏，偶作湖山长。以兹赠往来，尽日风泉想。衔碑知有泪，勒颂已难铭。强觅茶中味，居然识典刑。莫诧溪头涩，烟峦处处新。春风吹不尽，时遇采茶人。
茶池·其一
作者：凌义渠
朝代：明

湖山叠若屏，偶作湖山长。以兹赠往来，尽日风泉想。
茶池·其三
作者：凌义渠
朝代：明

莫诧溪头涩，烟峦处处新。春风吹不尽，时遇采茶人。
茶池·其二
作者：凌义渠
朝代：明

衔碑知有泪，勒颂已难铭。强觅茶中味，居然识典刑。
萧园偶题北里志
作者：凌义渠
朝代：明

靡靡游丝去住难，伤心槿梦压重阑。凭将陈死红儿面，谱与香钿掩髻看。不论兰菊有分身，捻就东皇一面春。看到晓霜随例尽，寒香寸寸欲怜人。
萧园偶题北里志·其一
作者：凌义渠
朝代：明

靡靡游丝去住难，伤心槿梦压重阑。凭将陈死红儿面，谱与香钿掩髻看。
萧园偶题北里志·其二
作者：凌义渠
朝代：明

不论兰菊有分身，捻就东皇一面春。看到晓霜随例尽，寒香寸寸欲怜人。
蒲圻咸宁间夹径皆松枝鬣一一如画来往其下咏之以诗
作者：凌义渠
朝代：明

衣履青摇摇，有松罩前后。疏干意已超，稚节光初就。老者态更饶，盘蹙霜皮皱。将垂忽复仰，傲朴且矜秀。画本不足云，取势学篆籀。来窥是何物，隔枝苍鼠透。却顾百里间，烟翠列如绣。参错众草木，阴云暝白昼。觉我面目殊，松光共坚瘦。
蜀客谈蜀事
作者：凌义渠
朝代：明

愁光点点逐妖开，敛魄徵魂遍九垓。槌尽玉楼天帝醉，一帆慈影赵洲来。孤人子父寡人妻，帐下歌声杂鼓鼙。鬼妾那堪同鬼马，风前犹得暂悲嘶。锦伞红妆故自豪，战酣卸甲注唇膏。遥传此事堪图画，不向春笺问薛涛。强拈纸笔转生猜，短发低垂恰覆腮。豆蔻梢头珍重意，凭郎验取女儿胎。潮痕滟滟绿生烟，山到嘉陵水到湔。锦色迷离遮不断，村村知近浴妃泉。一话金风失彗芒，凭教士女洗戎装。蜀人休诉攀留苦，终古恩威照此方。
蜀客谈蜀事·其一
作者：凌义渠
朝代：明

愁光点点逐妖开，敛魄徵魂遍九垓。槌尽玉楼天帝醉，一帆慈影赵洲来。
蜀客谈蜀事·其三
作者：凌义渠
朝代：明

锦伞红妆故自豪，战酣卸甲注唇膏。遥传此事堪图画，不向春笺问薛涛。
蜀客谈蜀事·其二
作者：凌义渠
朝代：明

孤人子父寡人妻，帐下歌声杂鼓鼙。鬼妾那堪同鬼马，风前犹得暂悲嘶。
蜀客谈蜀事·其五
作者：凌义渠
朝代：明

潮痕滟滟绿生烟，山到嘉陵水到湔。锦色迷离遮不断，村村知近浴妃泉。
蜀客谈蜀事·其六
作者：凌义渠
朝代：明

一话金风失彗芒，凭教士女洗戎装。蜀人休诉攀留苦，终古恩威照此方。
蜀客谈蜀事·其四
作者：凌义渠
朝代：明

强拈纸笔转生猜，短发低垂恰覆腮。豆蔻梢头珍重意，凭郎验取女儿胎。
补螺庵花影诗示闵园客兼寄潘稚生
作者：凌义渠
朝代：明

壁上互吞吐，延之以隙光。稍争势曲折，如对月微茫。久视分须蕊，澄心映色香。祗愁身渐幻，欲向影边藏。翻借无穷意，酬兹有尽花。风归如乍却，日午看将斜。小谑藏机致，浓情失叹嗟。与君同忆得，有梦各幽遐。
补螺庵花影诗示闵园客兼寄潘稚生·其一
作者：凌义渠
朝代：明

壁上互吞吐，延之以隙光。稍争势曲折，如对月微茫。久视分须蕊，澄心映色香。祗愁身渐幻，欲向影边藏。
补螺庵花影诗示闵园客兼寄潘稚生·其二
作者：凌义渠
朝代：明

翻借无穷意，酬兹有尽花。风归如乍却，日午看将斜。小谑藏机致，浓情失叹嗟。与君同忆得，有梦各幽遐。
西陵韩城驿不寐
作者：凌义渠
朝代：明

几年灯火傍禅栖，才识桃源路已迷。血咯涎枯何所恨，声声聊学子规啼。迢迢村漏夜如何，梦到崎岖听乍讹。莫负寒鸡声第一，好教人羡鲫鱼多。
西陵韩城驿不寐·其一
作者：凌义渠
朝代：明

几年灯火傍禅栖，才识桃源路已迷。血咯涎枯何所恨，声声聊学子规啼。
西陵韩城驿不寐·其二
作者：凌义渠
朝代：明

迢迢村漏夜如何，梦到崎岖听乍讹。莫负寒鸡声第一，好教人羡鲫鱼多。
访贾道乾天宁寺不值
作者：凌义渠
朝代：明

去城才数武，趾趾得幽寻。喜见僧仪肃，翻悲尘思侵。暂依床几净，共语塔铃深。寂默如相待，閒房几树阴。
谭友夏邀同刘济甫汎鹦鹉洲
作者：凌义渠
朝代：明

衔杯意已倦，独喜就君舟。两岸宜孤泊，三人成共游。微酣如欲语，久客亦生愁。傍晚烟随合，洲边瑟瑟秋。
贺马邑侯题留考满兼值太孺人初度荣封
作者：凌义渠
朝代：明

春林漠漠草芊芊，绕膝板舆近几年。为母以慈能腹众，居官无碍类逃禅。遍沾醲味乡人酒，平挹虚怀弟子员。已觉自公多暇日，舞衣新试锦文鲜。
赋得薄命词
作者：凌义渠
朝代：明

倦倚东风两袖斑，临岐不尽水潺湲。题残红叶春谁主，低损成都翠几弯。鸣鴂也知覆百草，绛绡长得护朱颜。伤心拍遍无人会，个是杨家旧阿环。叫断行云凭借梯，孤情灯箔影凄凄。相关不浅江湖泪，是处平分桃李蹊。明镜也知羞屡照，落英敢复怨飘泥。殷勤为语章台柳，一任群鸦傍晚栖。装云做雨总堪怜，色借芙蓉也自妍。几向朱门窥赠枕，时闻月下整辎軿。不愁入眼春无态，祗恨穿花蝶作缘。记取醉馀人散后，侬家合比夜舒莲。羞把腰身傍六街，自缘命薄遇时乖。前身误逐风流队，此日新铺烟月牌。笔笔远山生黯淡，声声绿绮奏淫哇。看谁解作东君主，寂寞梅根古玉钗。参参逋发为谁盘，屏上腰肢作意安。殢雨牵云浑欲叹，同床各梦好相干。佳人隐语芙蓉笑，荡子相思红豆看。箭作风流石作侣，于今拟是望夫难。望里春山耸复低，依依眼角转凄迷。楼空金谷花无主，柳暗章台鸟乱啼。誓许三生谐半面，又愁白日惜分飞。可怜的的芙蕖蕊，也照清江也照泥。饶他韵格总天真，随喜随嗔另有神。遮莫紫钗穷霍玉，都缘红粉误东邻。梦回短帕新题燕，袖笼馀香本姓荀。为怕洛阳人看杀，一枝聊复湿风尘。倦扶玉颊强为情，枉把双蛾累此生。月下歌喉花下酒，秦楼吹瑟楚楼筝。伤心夜半留题目，屈指年来几姓名。任尔回头饶百万，料伊还念马长卿。含娇懒著黛螺烟，朵朵菱荷倚日鲜。薄倖总惭荀奉倩，微名敢傍汉伶玄。妆嚬做笑风流减，种柳栽桃义士偏。犹恨古生仗剑后，垆头春色少人怜。彼美何人天一涯，庵罗到处谩随车。强调朱粉犹疑梦，乍听笙簧冷自嗟。便道折来花有主，凭谁做得玉无瑕。回眸不尽苍茫色，踏踏芳茸过几家。搔头无奈语谵痴，赢得巉岏骨几支。兰玉终须随百草，凤雏久矣怯寒䲭。人间不少合欢曲，何处偏歌薄命词。阁笔茫然天地老，断肠元不为些儿。
赋得薄命词·其一
作者：凌义渠
朝代：明

倦倚东风两袖斑，临岐不尽水潺湲。题残红叶春谁主，低损成都翠几弯。鸣鴂也知覆百草，绛绡长得护朱颜。伤心拍遍无人会，个是杨家旧阿环。
赋得薄命词·其七
作者：凌义渠
朝代：明

饶他韵格总天真，随喜随嗔另有神。遮莫紫钗穷霍玉，都缘红粉误东邻。梦回短帕新题燕，袖笼馀香本姓荀。为怕洛阳人看杀，一枝聊复湿风尘。
赋得薄命词·其三
作者：凌义渠
朝代：明

装云做雨总堪怜，色借芙蓉也自妍。几向朱门窥赠枕，时闻月下整辎軿。不愁入眼春无态，祗恨穿花蝶作缘。记取醉馀人散后，侬家合比夜舒莲。
赋得薄命词·其九
作者：凌义渠
朝代：明

含娇懒著黛螺烟，朵朵菱荷倚日鲜。薄倖总惭荀奉倩，微名敢傍汉伶玄。妆嚬做笑风流减，种柳栽桃义士偏。犹恨古生仗剑后，垆头春色少人怜。
赋得薄命词·其二
作者：凌义渠
朝代：明

叫断行云凭借梯，孤情灯箔影凄凄。相关不浅江湖泪，是处平分桃李蹊。明镜也知羞屡照，落英敢复怨飘泥。殷勤为语章台柳，一任群鸦傍晚栖。
赋得薄命词·其五
作者：凌义渠
朝代：明

参参逋发为谁盘，屏上腰肢作意安。殢雨牵云浑欲叹，同床各梦好相干。佳人隐语芙蓉笑，荡子相思红豆看。箭作风流石作侣，于今拟是望夫难。
赋得薄命词·其八
作者：凌义渠
朝代：明

倦扶玉颊强为情，枉把双蛾累此生。月下歌喉花下酒，秦楼吹瑟楚楼筝。伤心夜半留题目，屈指年来几姓名。任尔回头饶百万，料伊还念马长卿。
赋得薄命词·其六
作者：凌义渠
朝代：明

望里春山耸复低，依依眼角转凄迷。楼空金谷花无主，柳暗章台鸟乱啼。誓许三生谐半面，又愁白日惜分飞。可怜的的芙蕖蕊，也照清江也照泥。
赋得薄命词·其十
作者：凌义渠
朝代：明

彼美何人天一涯，庵罗到处谩随车。强调朱粉犹疑梦，乍听笙簧冷自嗟。便道折来花有主，凭谁做得玉无瑕。回眸不尽苍茫色，踏踏芳茸过几家。
赋得薄命词·其十一
作者：凌义渠
朝代：明

搔头无奈语谵痴，赢得巉岏骨几支。兰玉终须随百草，凤雏久矣怯寒䲭。人间不少合欢曲，何处偏歌薄命词。阁笔茫然天地老，断肠元不为些儿。
赋得薄命词·其四
作者：凌义渠
朝代：明

羞把腰身傍六街，自缘命薄遇时乖。前身误逐风流队，此日新铺烟月牌。笔笔远山生黯淡，声声绿绮奏淫哇。看谁解作东君主，寂寞梅根古玉钗。
赠合肥令熊公远
作者：凌义渠
朝代：明

问友沿途意，相关即退寻。知君多绮思，映我复冰心。暂主巢湖月，遥追太古琴。为官兼手口，亦不废微吟。
赠康贞元年丈
作者：凌义渠
朝代：明

耕猎为生苦自持，忍将荣誉割亲慈。文从拙处留真性，体在閒中逗远思。灏气久知临户牖，仁风自此出櫩茨。何来多祉偏宜寿，迪吉维天不可私。
赵州柏林寺
作者：凌义渠
朝代：明

郁然青数点，遂以柏林称。来止初瞻影，迎门仅有僧。平悬千尺水，幻接几枝灯。但不迷真际，随宜阅废兴。
越州城外山水
作者：凌义渠
朝代：明

爱说越中游，兹游谓未足。何缘登历遍，止从近郊瞩。有意发其光，接之以冥穆。到眼了无倪，浓淡不相属。径过寘莫问，关我神明俗。背客退而寻，魂情如再续。譬若涉异书，一字味徐触。髣髴共高士，无言容止肃。岂必际秋冬，有怀始伤独。颇悟晋人云，周玩不在目。岫势未全殊，湖光看旋洑。亭台饾其间，一一缀明淑。拟将西湖较，霜旦与晴旭。同异且莫分，永依山水福。
趵突泉涸久复涌顿还旧观
作者：凌义渠
朝代：明

澄泓听视内，寻脉孰源委。甃石护以栏，晴雷殷赑屃。晓暾素气浮，急雨光珠碎。妄作海眼观，穴深不穿隧。清济恒伏流，隐显非一类。堪嗟己卯春，泉灵忽中閟。岂止地肺渴，得无天帝醉。蓄泄若有神，兹理讵茫昧。朅来正秋初，再见惊破溃。响震空外流，屏恶兼洗秽。渐占年用康，弃戈畜牯㹀。运会无终极，回环判荣悴。对之忘百忧，一笑发浓寐。
过临淮
作者：凌义渠
朝代：明

真为濠濮想，恰恰好天时。远水淼能活，晴云宕有思。出篱群野女，映栎古丛祠。村社喧成醉，渔歌日已暆。催归迎小鸟，稳梦足南枝。莫问搴兰兴，初心未可期。
过从母净居感述
作者：凌义渠
朝代：明

闺律通禅旨，篱门昼反扃。辞家知有托，结愿岂无灵。器钵閒相守，音文寂共听。春光许暂入，一见草青青。所尚匪奇节，恬然出素心。严霜久可狎，旭照恍初临。门户支何许，中宵叹不禁。翻如身得度，憬悟在情深。
过从母净居感述·其一
作者：凌义渠
朝代：明

闺律通禅旨，篱门昼反扃。辞家知有托，结愿岂无灵。器钵閒相守，音文寂共听。春光许暂入，一见草青青。
过从母净居感述·其二
作者：凌义渠
朝代：明

所尚匪奇节，恬然出素心。严霜久可狎，旭照恍初临。门户支何许，中宵叹不禁。翻如身得度，憬悟在情深。
过山陂驿
作者：凌义渠
朝代：明

疲马殊难歇，荒亭此暂淹。密林连渚黑，疏牖射峰尖。蕉叶浓浸几，薇花高映檐。蝇蚊逐砌乱，蛇鼠入阶潜。旅爨移时促，秋心向晚严。衫轻凉乍怯，酒劣涩难沾。前路来无已，流光去若兼。夕阳看渐下，急切到山崦。
过白雪楼
作者：凌义渠
朝代：明

漠漠高怀托一林，问公曾否此栖寻。楼仍旧阁谁宾主，代有新诗孰古今。早悟荣衰已属幻，果经游止不须深。鲍山山石遥堪语，馀雪犹将寒早岑。
进士顾君乞假归省徵双寿诗
作者：凌义渠
朝代：明

策马东归及早春，斑斓初换锦袍新。家风葵菽宜豳雅，仙路蓬瀛接紫宸。母德类鸠怀七子，臣心如水报双亲。餐芝饵柏寻常事，义训忠规不可沦。
连拔白髭数茎览镜有作
作者：凌义渠
朝代：明

积尘而有身，身为尘所隔。相驱故相苦，茫茫日煎迫。随身小照子，出入巾笥侧。听汝告其诚，为我通颜色。有泉竭自中，津津不知歇。有盌触手碎，英英护其缺。全力敌光阴，输此寸茎白。黑白变化间，白多岂胜摘。一叶落知秋，风林坐萧摵。气候命之然，不霜焉可得。
连拔白髭数茎览镜有作
作者：凌义渠
朝代：明
体裁：古风

积尘而有身，身为尘所隔。相驱故相苦，茫茫日煎迫。随身小照子，出入巾笥侧。听汝告其诚，为我通颜色。有泉竭自中，津津不知歇。有碗触手碎，英英护其缺。全力敌光阴，输此寸茎白。黑白变化间，白多岂胜摘。一叶落知秋，风林坐萧摵。气候命之然，不霜焉可得。
遗发咏偶感唐人欧阳詹钟情事拟为之
作者：凌义渠
朝代：明

桐花散落无消息，开缄犹裹片云湿。膏腻消尽不复存，剩有红丝惨灰色。小小幻缘过则休，孰令此孽系心头。偶然触手同苔石，镜里钗边若可求。求不得，亦辛切，归火归风乌可说。凭持一缭漫招魂，野棠飞坠茫茫月。眼看百物几回新，丝丝飏去未足论。肌肉已知耕作土，半鬟能保不随尘。
邢台豫让祠
作者：凌义渠
朝代：明

触地摩天誓力深，凭将光响瞩城阴。众人国士分明语，未肯模糊是此心。
邯郸吕仙祠
作者：凌义渠
朝代：明

我行邯郸道，意中何恍惚。艳事并雄图，经秋同一抺。强问道傍人，无言指空碧。眼前死复生，头上出还没。成功启将来，譬马驰一驿。菁华俄告尽，委掷等遗迹。余犹虱处裈，故与天机隔。小儿梦含桃，频向枕边觅。愚人耽秽浊，达士慕幽玄。浓淡各有适，未谢区中缘。非无得道者，妄想堕徽缠。尊或为世主，次不失宰官。试评云水趣，何如将相权。仓卒难置对，物情从所便。免俗聊为尔，寻仙亦偶然。
邯郸吕仙祠·其一
作者：凌义渠
朝代：明

我行邯郸道，意中何恍惚。艳事并雄图，经秋同一抺。强问道傍人，无言指空碧。眼前死复生，头上出还没。成功启将来，譬马驰一驿。菁华俄告尽，委掷等遗迹。余犹虱处裈，故与天机隔。小儿梦含桃，频向枕边觅。
邯郸吕仙祠·其二
作者：凌义渠
朝代：明

愚人耽秽浊，达士慕幽玄。浓淡各有适，未谢区中缘。非无得道者，妄想堕徽缠。尊或为世主，次不失宰官。试评云水趣，何如将相权。仓卒难置对，物情从所便。免俗聊为尔，寻仙亦偶然。
邵州迤西三百里峰壑遥深萝木邃密行数日触绪皆诗
作者：凌义渠
朝代：明

脚下尽山山未登，游情忽忽叹无能。何堪拄颊西南望，引入苍茫一万层。风波触梦久相安，那畏矶头八节滩。想到舟行幽绝处，溪光还似月光寒。年来徭赋亦多机，石壁畬田息更微。赖免流亡薪米足，山村人少爨烟稀。一阵寒鸦噪晚空，半随返照入青枫。行人莫觉流霜早，眼认重来树树红。白云堆里藏三户，苍黛光边漾一身。恋向深深成幻杳，夜来幽梦恐伤神。浅滩平架鱼床稳，乱石欹悬猪栅牢。不用篱垣深自蔽，棕阴竹影覆周遭。暖烘香雾夹腥风，草蕊千般气不同。莫怪秋深馀瘴热，图经元是古黔中。崎岖不尽日间关，抱得深心与苦颜。若更耽奇从此去，渐分鸟路入溪蛮。